370 M€ evit gwarantiñ nested an treuzdougen hag aesaat ar fiñvusted · Région Bretagne\nDegemer > Hon obererezhioù > Hor raktresoù meur > Hor palioù pennañ e 2020 · Rannvro Breizh > 370 M€ evit gwarantiñ nested an treuzdougen hag aesaat ar fiñvusted\nE kreiz daeoù Breizh da zont emañ merañ ar monedone : kempouez an tiriadoù, ar beajoù pemdeziek, ar gevatalded sokial ha direizhamant an hin zo kement a zalc’hoù a venn ar Rannvro degas respontoù dezho. Er blegenn-se e tiorroomp kinnigoù mont-dont graet an hollekañ ar gwellañ hag a yafe en tu-hont da vevennoù an douaroniezh pe an ensavadurioù. Diskouez a ra an emglev evit ar vonedusted hag ar fiñvusted, bet sinet e miz C’hwevrer 2019, ar c’hoant a zo gant ar Stad, ar Rannvro hag ar strollegezhioù lec’hel amañ da ziorren ur Vreizh aes mont ha dont enni bemdez. Ur sell ouzh tri ober fetis evit 2020.\neus an HB 164 terket e 2×2 forzh e 2020\ndre vugel bep bloaz : sammad an treziad treuzdougen d’ar skol\nKirri-boutin naetoc’h war hon hentoù\nWar ar rouedad hentoù etre kêrioù ec’h aozomp treuzdougen pemdeziek miliadoù a dud. Emskiant an tamm ac’hanomp eus skog ekologel tremenerezh stank ar c’harbedoù termek-se hon eus roet lusk, gant hor mererezh rannvroel treuzdougen Illevia, d’un difrae evit kaout kirri-boutin a ya en-dro gant gaz (GNV). E 2020 ez eo hogos 20 karr-boutin a vo urzhiet, d.l.e ouzhpenn an tri c’hard eus parkad ar mererezh-se. An distro skiant-prenet war an implij a-vras eus an doare kefluskañ nevez-se a dalvezo da dermenañ hor strategiezh er bloavezhioù da zont.\nUr skeuliad prizioù nevez kengret, kempoell ha padus\nAbaoe m’hon eus kemeret barregezh an treuzdougen a oa e karg an Departamantoù a-raok, hon eus renet ur chanter bras evit keitadur ar prizioù ha pa vefe anv eus an treuzdougen d’ar skol pe etre kêrioù. An dalc’h zo bet termenañ ar rummadoù tud a c’hallfe ober o mad eus ar prizioù-se, kinnig prizioù azas da bep hini eus ar rummadoù-se, d’an niver brasañ da c’hallout mont gant an treuzdougen. Lakaet e vo ar rummadoù prizioù nevez-se da dalvezout a-benn an distro-skol 2020.\nKrog eur da vodernaat porzh Sant-Maloù\nEvel pennadurezh porzh Sant-Maloù he deus divizet ar Rannvro en modernaat e framm ur politikerezh rannvroel uhelek evit diorren ar porzhioù-mor. Evit harpañ al lañs a zo gant porzh kenwerzh Sant-Maloù e vo adframmet penn-da-benn termenva karrlistri an Nae evit degemer al listri rummad nevez. Peogwir e vo brasoc’h o barr sammañ e vo izeloc’h o skog war an endro. Tri fal zo d’ar chanter-se a grogo e 2022 hag a bado daou vloaz d’an nebeutañ : gwellaat ar mont d’ar mor evit diorren an dremeniri war vor, gwellekaat terkadur al lec’h evit ma vefe pleustrekoc’h, en ur ouzhpennañ ar redioù liammet ouzh ar BREXIT hag ouzh ar reoladoù surentez, hag adneveziñ an danframmoù hag ar staliadurioù a zo koshaet. E 2020 e kendalc’ho ar studioù evit dibab ar raktres gar-vor da zont.\nDiorren ar modoù treuzdougen stroll rannvroel hag harpañ ar fiñvusted padus.\nModernaat ar rouedadoù hent-houarn\nModernaat an aerborzhioù troet war ar rannvro (Brest, Kemper, Roazhon, Dinarzh-Pleurestud-Sant-Maloù)


Buhez ar Sent/1894/Hedvij - Wikimammenn\nBuhez ar Sent/1894/Hedvij\n◄ Ursula Hedvij Frumans ►\nEur vech dimezet, e poaniaz da genta da c’hounit kaloun he fried evit he zrei holl varzu Doue evel ma’z oa dija troet he hini. C’houec’h krouadur e devoue, tri mab ha teir merc’h, ha ne espernaz netra evit rei d’ezho eur gelennadurez hag eunn deskadurez vad ha kristen. Delc'her a rea ive eunn urs kaer enn he zi, ha ne c’houzanve var he zro nemed tud hag a vije direbech enn ho c’homportamant. Kaz e devoa dreist peb tra ous ar goall deodou.\nGoudeze he fried hag hi en em glevaz ho daou da veva hiviziken evel breur ha c’hoar, ha divar neuze Hedvij a implijaz he holl amzer enn oberiou a drugarez, a binijenn hag a zevosion. Lakaat a reaz sevel eur gouent vraz e kichen kear Breslo, evit reseo ann intanvezed hag ar merc’hed iaouank o devije c’hoant d’en em voestla da Zoue dre ar veu a jastete. Eno e veze skoliet ive ann dimezelled n’oa ket pinvidik ho zud, ha pa ne gave ket d’ann dimezelled-ma e vijent galvet da jom er gouent, ar Zantez ho argoulaoue hag a glaske d’ezho eur fortun deread.\nHedvij a vage bemdez trizek paour enn henor d’hor Zalver Jezuz-Krist ha d’ann daouzek abostol. Ho zervicha a rea oc’h taol araok dibri he-unan, hag aliez var bennou he daoulin. Petra bennag n’oa ket krenv, e iune bep merc’her ha bep guener divar bara ha dour ; d’al lun ha d’ar zadorn, e kemere, ouspenn, eunn nebeut griziou louzou, ha d’ar zul, d’ar meurs ha d’ar iaou, eunn tamm pesked ; mes morse ne danvea ar c’hig. He brasa plijadur oa pedi ha medita, ha ne deue ket euz ann iliz dioc’h ar mintin ken na veze achu ann offerenn diveza. Evelse, e Breslo edo ar c’hiz da lavaret : « — Ann dukez a renk kaout ken aliez a offerenn hag a velek zo er barrez. »\nGoude maro he fried, ar Zantez en em dennaz er gouent e devoa lakeat sevel. Goulskoude ne reaz ket ar veuiou a rea al leanezed evit gellout pourvei easoc’h a ze da ezommou ar beorien. Mes guisket e veze eveldho, ha ne oa nikun enn ho zouez hag a vije humploc’h egethi hag aketusoc’h da heul a boent da boent reolenn ann Urs. C’hoant e deveze ato da ober al labouriou distera euz ann ti, ha pa felle d’ar re all miret outhi, e respounte d’ezho : « — C’houi a zo priejou da Jezuz-Krist, ha me ne d-ounn nemed he zervicherez. »\nHe mab hena o veza bet lazet er vrezel, Hedvij, e leac’h diroli da vouela, a drugarekeaz kentoc’h ann Aotrou Doue abalamour m'en doa digaset d’ezhi eur groaz ker pounner. « — Red e d’eomp, emezhi, beza bepred rezinet da volontez Doue, hag ar pez a blij d’ezhan a dle plijout d’eomp-ni ive. »\nErfin, o veza kouezet klanv, e c’houlennaz he zakramanchou diveza, petra bennag n’oa ket c’hoaz a zoare fall varnhi, ha prest goude e roaz he ene d’he c’hrouer d’ar pemzek a viz here euz ar bloaz 1243. Ar miraklou a c’hoarvezaz var he bez a reaz d’ar pab Klemant IV lakaat he hano var roll ar Zent kerkent hag ar bloaz 1267.\nHa c’houi a fell d’ehoc’h beva euruz var ann douar ? Bezit ato rezinet da volontez Doue evel ar zantez-ma. Doue a c’hoar guella petra zo talvouduz evit ho silvidigez, hag eunn devez a zeui e trugarekaot he Brovidans evit beza ho kaset dre eunn hent hag a gavit brema tenn ha rust. Ma n’o pije bet nemed joa ha plijadur er bed-ma, e vijac’h bet marteze en em gollet da viken. E leac’h eta en em jala hag en em zizesperi pa zigouez ganehoc’h eur groaz pounner bennag, en em daolit gant fizians etre daouarn ann Aotrou Doue. Ann Tad karantezuz-se o sikouro da zougen ho kroaz, ha gant he zikour houma a deui heb dale da veza skanv ha dous evit ho kaloun.\nAdtapet diwar « https://br.wikisource.org/w/index.php?title=Buhez_ar_Sent/1894/Hedvij&oldid=30754 »


Sant-Petersbourg - Wikipedia\nSant-Petersbourg pe Sankt-Peterbourg (Санкт-Петербу́рг, Sankt-Peterbourg e rusianeg, stumm berr ha pobl : Пи́тер, Piter), a zo ur gêr vras eus gwalarn Rusia. War delta ar stêr Neva emañ, er reter da bleg-mor Finland war ar Mor Baltel. Eil kêr bobletañ Kevread Rusia eo gant 5 281 579 a dud e 2017, goude Moskov. Ur greizenn vras greanterezh, enklask, kelenn ha sevenadur eo. Eil porzh rusian war ar Mor Baltel eo, goude Primorsk.\nGouarner Georgiy Poltavchenko\nRannvro armerzhel Gwalarn\nBann kevredel Gwalarn\nDaveennoù lec'hiañ 59° 57' 00" Norzh\n30° 19' 00" Reter\nGorread 1 439 km²\nPoblañs 5 225 690 ann. (2016)\nStankter 3 631,47 ann./km²\nKod pellgomz 007 812\nKod post 190000—199406\nDeiz-ha-bloaz 27 a viz Mae\nLakaet e oa bet savet gant ar tsar Pêr Veur er bloaz 1703. Fellout a rae dezhañ sevel ur gêr nevez ha modern a vefe « ur prenestr digor war Europa » evit lakaat Rusia da vezañ unan eus riezoù bras ar c'hevandir. Kêr-benn impalaeriezh Rusia e oa eus 1712 betek an Dispac'h e Rusia e 1917. Anvet e oa Petrograd (Петрогра́д) etre 1914 ha 1924, ha Leningrad (Ленингра́д) etre 1924 ha 1991 araok kaout e anv orin en-dro da heul ur referendom.\nBrudet eo Sant-Petersbourg gant he savadurioù hep o far eus an XVIIIvet kantved. He c'hened hag he c'hanolioù niverus o deus lakaet anezhi da vezañ lesanvet « Venezia an Norzh ». War roll Glad bedel ar bed an UNESCO emañ abaoe 1990.\n2 Monumentaoù, mirdioù ha traoù heverk\n4.1 Ganet e Sant-Petersbourg\n4.2 Marvet e Sant-Petersbourg\n4.3 Beziet e Sant-Petersbourg\nSavet eo bet war delta geuniek an Neva, e lost Pleg-mor Finland war ribl ar Mor Baltek.\nMonumentaoù, mirdioù ha traoù heverkAozañ\nMirdi ar Peniti\nAr marc'heger arem\nEil brezel bed: Seziz Leningrad a voe hirañ emgann ar brezel.\nGanet e Sant-PetersbourgAozañ\nVladimir Poutin, prezidant Kevread Rusia.\nEugene Znosko-Borovsky, mestrc'hoarier echedoù , skrivagner ha kelennour\nSophie Rostopchine, kontez Ségur (1799-1874), skrivagnerez\nSacha Guitry (1885-1957), skrivagner ha filmaozer gall\nDmitri Medvedev (1965- ), kentañ ministr Kevread Rusia\nSvetlana Kuznetsova (1985-), c'hoarierez tennis\nMarvet e Sant-PetersbourgAozañ\nPêr ar Braz (1672-1725), diazezer ar gêr\nKatelin II (1729-1796), impalaerez\nAleksandr Sergeyevitch Pouchkin (1799-1837), skrivagner\nFiodor Dostoyevski (1821-1881), skrivagner\nPiotr Ilitch Tchaikovski (1840-1893), sonaozer\nGrigori Raspoutin (tro-dro 1869-1916), starets breud warnañ\nBobby Farrell (1949-2010), kaner strollad Boney M\nBeziet e Sant-PetersbourgAozañ\nJean Victor Marie Moreau, jeneral breizhat.\nGevellet eo Sant Petersbourg gant :\nKartenn bannoù Sant-Petersbourg\nIliz-Veur Sant Nikolaz ar Vartoloded\nAr c'hKunstkammer, savet e 1719 evit lakaat a bep seurt traoù dedennus dastumet gant an impalaer Pêr I ar Meur. Mirdi koshañ Bro-Rusia an hini eo.\nUr pezh a-douez miliadoù a reoù all e Mirdi ar Peniti\nSant-Petersbourg - XIXvet kantved\nPlasenn ar Palez\nAr c'hroazer Avrora\nAr straed Goroc'hovaya\nAr c'hoariva Aleksandrinski war blasenn Ostrovski\nBeg enez Vasilievski\n↑ Jarl Priel, Va zammig buhez, Al Liamm, 1954, p.157, skrivet gantañ «Sankt-Peterburg».\nAdtapet diwar « https://br.wikipedia.org/w/index.php?title=Sant-Petersbourg&oldid=1919858 »\nKemm diwezhañ d'an 29 Kzu 2021 da 17:27\nKemmoù diwezhañ degaset d'ar bajenn-mañ d'an 29 Kzu 2021, da 17:27.


Diforc'hioù etre adstummoù "Kaozeal:Listennad lavaredoù latin" - Wikipedia\nDiforc'hioù etre adstummoù "Kaozeal:Listennad lavaredoù latin"\nKaozeal:Listennad lavaredoù latin (kemmañ)\nStumm eus an 7 C'hwe 2015 da 12:16\n802 okted ouzhpennet , 5 vloaz zo\n→Un ali implijer\nStumm eus an 7 C'hwe 2015 da 11:46 (kemmañ)\nStumm eus an 7 C'hwe 2015 da 12:16 (kemmañ) (dizober)\n(→Un ali implijer)\n==Un ali implijer==\nMe gav din eo aesoc'h kaout un daolenn war 3 linenn e penn kentañ ar pennad eget unan war 85 linenn. Perak eo bet tennet kuit an daolenn dalvoudus-se hep goulenn ali an implijerien all ? --[[Implijer:Yun|Yun]] <small>[[Kaozeadenn Implijer:Yun|(kaozeal)]]</small> 7 C'hwe 2015 da 11:13 (UTC)\n:Me ne gavan ket. Ha me a labour war ar pennad abaoe bloavezhioù hag am eus bouetet anezhañ. Setu e ouzon eus petra emaon o kaozeal.\n:A-hend-all n'eus nemet votiñ. Plegañ a rin d'ar votadeg graet hervez ar reolennoù. [[Implijer:Bianchi-Bihan|Bianchi-Bihan]] ([[Kaozeadenn Implijer:Bianchi-Bihan|kaozeal]]) 7 C'hwe 2015 da 11:40 (UTC)\n::''A-hed bloavezhioù'' ?? Trawalc'h eo sellet ouzh istor ar pennad evit gwelet n'eo ket gwir. Ouzhpenn-se, en un devezh e c'haller ober – ha te muioc'h eget forzh pe implijer all, pa fogasez bezañ savet 100 pennad en un devezh !\n::''Me am eus bouetet anezhañ'' (sic) ?? Ha pa vefe gwir, den n'eo perc'henn war pennadoù Wikipedia, ur reolenn diazez eo.\n::''A-hend-all n'eus nemet votiñ'' (sic) ?? Ret eo d'an implijerien "votiñ" evit degemer ur gemmadenn en ur pennad, bremañ ??\n::''Plegañ a rin d'ar votadeg graet hervez ar reolennoù'' ?? Gwall strizh ar reolenn, a zo dit-te, a lakaez dreist reolennoù Wikipedia !\n::Penaos e c'hall ur skourr eus raktres bedel Wikipedia lezel hevelep istrogellerezh da dremen ??\n[[Dibar:Degasadennoù/2.13.211.67|2.13.211.67]] 7 C'hwe 2015 da 12:16 (UTC)\nAdtapet diwar « https://br.wikipedia.org/wiki/Dibar:MobileDiff/1618413 »


Treuzkas ha harpañ ar brezhoneg war ar pemdez · Région Bretagne\nDegemer > Hon obererezhioù > Yezhoù Breizh > Treuzkas ha harpañ ar brezhoneg war ar pemdez\nTreuzkas ha harpañ ar brezhoneg war ar pemdez\nTreuzkas ar brezhoneg\nNe vo eus ar brezhoneg en amzer-da-zont nemet ma vez kaset e implij war-raok e-mesk ar rummadoù yaouank. Hor seizh gwellañ a reomp evit ma vo desket ha treuzkaset ar brezhoneg da bep oad, ken evit treuzkas ar yezh d’ar vugaligoù, ken evit stummañ kelennerien pe kelenn d’ar vugale ha d’an oadourien.\nAr brezhoneg a-raok ar skol\nKresk zo war ar goulenn deskiñ brezhoneg adalek an oad tenerañ. Setu perak e roomp skoazell da ziorren ar magourioù e brezhoneg dre ur gefridi fiziet bremañ e Ofis publik ar brezhoneg.\nSkoaziadennoù hiniennel Desk bugaligoù a vez roet ivez d’an dud a fell dezho mont war micherioù ar vugaligoù ha mont e brezhoneg outo.\nAr c’helenn dre soubidigezh pe divyezhek\nHiziv an deiz ez eus e Breizh ouzhpenn 19 000 bugel, adalek ar skol-vamm betek al lise, enskrivet en un hentad divyezhek pe dre soubidigezh galleg-brezhoneg (ha diouzh ar programmoù ofisiel).\nTri hentad kelenn zo :\nDre soubidigezh gant Diwan: abaoe 1977 e kinnig ar skolioù kevredigezhel-se, laik ha digoust, ur c’helenn e brezhoneg da-gentañ, gant un tamm galleg a nebeud da nebeud adalek ar c’hKD1.\nDivyezhek publik : abaoe 1983 ez eus kinniget un hentad divyezhek galleg-brezhoneg er skolioù publik. Kement-ha-kement a eurioù a vez kelennet e pep yezh : danvezioù e brezhoneg hag e galleg. Gouzout hiroc’h e lec’hienn kevread tud ar vugale Div Yezh.\nDivyezhek prevez : abaoe 1990 ez eus kinniget un hentad divyezhek galleg-brezhoneg er skolioù prevez katolik ivez, gant kement-ha-kement a eurioù kelenn e pep yezh ivez.\nRoet e vez ur skoaziadenn ouzhpenn d’al liseoù a ginnig kentelioù brezhoneg pe un hentad divyezhek.\nKavout ur skol divyezhek evit ma bugel\nStummañ an danvez kelennerien zivyezhek\nDre ma lakaont war-sav stummadurioù evit prientiñ an danvez kelennerien zivyezhek galleg/brezhoneg e skoazellomp skolioù-meur Roazhon 2 ha Kornôg Breizh. Gant ar yalc’had hiniennel Desk/kelenn hon eus divizet sikour ivez an dud a fell dezho labourat evel kelennerien zivyezhek da zeskiñ brezhoneg en ur greizenn grataet.\nSkoazell zo ur yalc’had all hag a sikour ar studierien e Master 1 kelenn divyezhek.\nMat da c’houzout : Bep bloaz e vez skignet digoust er skolioù levrioù-skol e brezhoneg – war baper pe en ur mod niverel – gant Ti-embann ar Skolioù, ur servij eus Canopé hag a skoazellomp.\nStummañ micherel an oadourien\nKentelioù-noz, stajoù berr, kentelioù dre lizher, stajoù fonnus 6 pe 9 miz : meur a zoare zo d’an dud deuet ivez da zeskiñ pe da beurzeskiñ brezhoneg. Sellet ouzh lec’hienn DAO.\nPemp kreizenn stummañ grataet zo e Breizh (Kelenn, Mervent, Roudour, Skol an Emsav et Stumdi) hag a ginnig stummadurioù hir ha fonnus, gant stajoù 3 pe 6 miz. Hervez o saviad e c’hell ar stajidi kaout ur skoaziadenn ha bezañ paeet ul lodenn eus koust o stummadur.\nEvit gouzout hiroc’h : Bezañ stummet d’ar brezhoneg\nDiplom barregezh war ar brezhoneg\nGouzout brezhoneg mat a rit dija ? Gallout a rit lakaat ar ouiziegezh-se da dalvezout gant an Diplom Barregezh war ar Yezh (DBY).\nDiv wech ar bloaz e vez aozet un arnodenn e meur a gêr eus Breizh hervez al lec’h m’emañ an emstriverien o chom. E miz Meurzh e vez aozet an arnodenn evit an dud o deus bet ur stummadur 6 miz a echu e miz Meurzh, pe ur stummadur ouzhpenn etre miz Gwengolo ha miz Kerzu, hag evit an holl re a fell dezho tapout an diplom, hag e miz Mezheven e vez aozet unan all evit ar re o deus bet ur stummadur betek miz Meurzh hag etre 3 ha 6 miz betek miz Mezheven.\nAbalamour da gontrollañ kresk an enskrivadurioù evit an DBY, n’hello ket an emstriverien lakaat o anv ouzhpenn ur wech ar bloaz, nemet e degouezhioù dreistordinal e vefe. Digoust eo an enkrivadur hag emañ d’ober dre ret e lec’hienn an DBY.\nDarempred : sekretouriezh enskrivadurioù evit an DBY brezhoneg\nHarpañ ar brezhoneg war ar pemdez\nUr pezh labour eo kas war-raok implij ar brezhoneg er vuhez pemdez ha gant ar pep brasañ. Harpet e vez an holl oberoù, pe e vefe e-maez ar skol, war dachenn ar sevenadur pe er mediaoù… ha skoazellet e vez ar frammoù a gas ar brezhoneg war-raok e Breizh.\nAn diazezadur publik a genlabour sevenadurel Ofis publik ar brezhoneg zo karget gant e izili (Stad, Rannvro, Departamantoù) da vrudañ ar brezhoneg, da atizañ an obererien publik ha prevez d’ober gantañ evel yezh daremprediñ, hag ivez da sellet a-dost ouzh stad ar yezh er vro.\nFiziet ez eus enni ar c’hefridioù-mañ ivez : pinvidikaat ar yezh ; frammañ ar c’hinnig war dachenn ar c’helenn er skolioù, ar stummañ d’an oadourien, an degemer bugaligoù e brezhoneg ; brudañ ar c’helenn brezhoneg, aozañ Prizioù dazont ar brezhoneg…\nAr brezhoneg dre ar vro\nGant an Emglevioù Bro e vez kaset oberoù da benn war an dachenn evit kas implij ar brezhoneg war-raok war ar pemdez. Bep bloaz e vez aozet ganto miz ar brezhoneg ha roet harp dezho evit brudañ o abadennoù.\nEvit gouzout hiroc’h : Mizvezh ar Brezhoneg\nDre ma vez muioc’h-mui a obererezhioù e brezhoneg e-maez ar skol (kreizennoù dudi, kreizennoù vakañsoù…) e roomp ur skoazell arc’hant d’ar c’hevredigezhioù ha d’an diazezadurioù a ginnig anezho. Da skouer e vez skoazellet an Ubapar, Unvaniezh Breizh evit buheziñ ar broioù war ar maez, d’o c’hevrediñ ha da aozañ stummadur hag arnodenn an DABU hag an DARE e brezhoneg.\nAr mediaoù e brezhoneg\nBep bloaz e ouestlomp ouzhpenn 1,5 milion a euroioù da vrudañ ar brezhoneg er mediaoù klewelet : skingomz, skinwel, sinema.\nAr produiñ kleweled diazez, an eilmouezhiañ hag ar produiñ faltazi skingomzet zo skoazellet gant ar Font skoazell d’ar c’hleweled e brezhoneg (FSKB). Ur skoaziadenn hiniennel hon eus lakaet war-sav ivez evit broudañ ar skritur senarioioù stiradoù berr e brezhoneg ha harpañ a reomp ar skignañ programmoù e brezhoneg gant Frañs 3 Breizh hag an tele enlinenn Brezhoweb . Ouzhpenn-se e skoazellomp ar peder radio kevredigezhel a skingas programmoù e brezhoneg hag a c’heller klevet dre ar porched Radio Breizh.\nAr brezhoneg er sevenadur\nDre ma lakaont ar brezhoneg da vevañ, war tachennoù an embann hag an teatr, e skoazellomp obererien ar sevenadur.\nSkoazellet eo an embann levrioù a bep seurt : geriadurioù, romantoù, barzhoniezh, levrioù skol-veur, bannoù-treset… Ouzhpenn-se e roomp sikour d’an treiñ oberennoù lennegel e brezhoneg evit bastañ gwelloc’h da ezhommoù al lennerien, ar re yaouank dreist-holl.\nWar dachenn an arvestoù bev e skoazellomp ar c’hevread teatr e brezhoneg C’hoariva hag ar strolladoù a vicher, evit al labour a gasont da benn er skolioù ivez. Skoazellañ a reomp ivez ar c’hrouiñ pezhioù brezhonek gant strolladoù teatr amatour.


Ar gaerded, hirañ ma weler\nUl lec’h eus ar c’hentañ\n« Ar c’houenon, en e follentez, a lakaas Menez-Mikael e Normandi » met se ne vir ket ouzh ar bae da vezañ e Breizh. Al lec’h dreistordinal-se, a ro digor d’ar rannvro dre an norzh, zo rummet e glad bedel Unesco. Meur a dra estlammus zo bet anavezet evel-se : ur gweledva-mor kaer-meurbet, mareoù brasañ Frañs gant 14 m a ampled, ur vozaikenn polderioù, regennadoù tuchadoù meskl, ur bravig mojennek eus ar savouriezh dameuc’het ouzh ar mor divent.\nE kalon an natur\nGwiver, e-kreiz bae Menez-Mikael, zo stag ouzh un aod en em zispak gant orged eus Normandi da Gankaven. Gouesoc’h-gouez e teu da vezañ an arvor en em astenn war draezhennoù hir er c’hornôg a-feur ma’z eer war-zu beg an Trein. En heuliad-se, anezhañ traezh, aodoù spoueek, tachennoù geotek ma peur an deñved, e c’haller ober pourmenadennoù plijus gant gwelioù-meur kaer-meurbet.\nEl lec’h ma kresk ar meskl war « gwez »\nBez’ e weler linennadoù 110 peul o tifoupañ eus ar parkeier traezh, plantet war-hed 100 metr. Ar c’hilometradoù peulioù-se, ma vez bigi iskis gant rodoù o vont hag o tont, eo al lec’h ma saver meskl-park. Stagañ ha kreskiñ a ra an daougleureged e blokadoù ouzh ar c’hoadadoù gwernioù-se. Gant an teknik-se, degaset e 1954, hag ur metoù a-vat, ez eo deuet Gwiver da vezañ ar porzh kentañ evit ar sevel meskl e Frañs. Evit gouzout hiroc’h diwar-benn obererezh ar besketarien-saverien-se ha diwar-benn sekredoù al lec’h hud-se, e vez kinniget deoc’h e Ti ar Bae un diskouezadeg-pad ha pourmenadennoù war droad pe e bourzh ar Mytili-mobile. Un digarez brav da aveliñ ho penn pe da sellet ouzh ar bouc’h, ar wagenn souezhus-se a grou war-c’horre an dour pa vez reverzhi.\nDa bet eur e c’heñch ar mare ?\nDiwallit da vont pell er bae hoc’h-unan-penn. D’al lanv e sav an dour gant tizh un den a gerzh a-gamm-kaer, ha gallout a rafec’h bezañ kelc’hiet gant ar gasenn.


Publié le 15/05/2020 à 15h54 • Mis à jour le 12/06/2020 à 12h12\nAbaoe dilun e vez digor ar stalioù-levrioù. Laouen e vez ar varc'hadourien o tegemer an dud. Met ret e vo chom hep touch al levrioù ! • © IP3 PRESS/MAXPPP\nAbaoe dilun eo posupl distreiñ da di ar varc’hadourien levrioù. Start eo bet ar mare kenfinañ. Laouen int o tegemer ar pratikoù en o stal pe dre internet. Pep tra zo bet prientet evit ma vefe dizañjer.\nTamm-ha-tamm e wel Marijo Mellouet he fratikoù o tont en-dro. Dimeurzh he deus addigoret he stal-levrioù, anvet "Penn da benn", e kreizh kêr-uhel Kemperle. "Kontant e oa an dud goude un troc’h bras. Ul liamm a zo chomet etrezomp. Ul lec’h ma c’heller prenañ levrioù a dalv ouzphenn ur stal. Ul lec’h sokial e teu da vezañ" hervezi.\nArabat touch al levrioù !\nMemestra e rank ar pratikoù cheñch o boazioù abalamour d’ar c’h/Covid-19. Echu an amzer benniget pa veze posupl straniñ etre an astelladoù ! Ar reolenn nevez a zo chom hep touch. "N’eus nemedon a gemer al levrioù. Fiziañs o deus ar glianted en alioù roet ganin, eüruzamant !" Ne blij ket re d’al levrdiourez labourat e mod-se met "un doare eo ivez da zinec’hañ ar re ne gredont ket distreiñ d’ar stal."\nEvel ar goñversanted all e kinnig un dileizhenn hidroalkoolek e toull an nor. Digontammet e vez ivez an termenell elektronek evit paeañ gant ar gartenn-vank.\nDiarbennoù damheñvel a zo bet lakaet e pleustr gant Kaou Gwen abaoe dimeurzh. Derc’hel a ra ar stal Coop Breizh e Kemper. Laouen eo oc’h adkavout e voutikl. "Oc’h adaozañ ar stal emaon. Evel stal Coop Breizh An Oriant ne zigorin nemet tri dervezh da gentañ (meurzh, yaou ha sadorn). Dont a ra an dud en-dro, trankilik, n’eo ket leun-chouk ar stal."\nHa gwell a se : Amañ ivez ez eo bet cheñchet an doare da zegemer an dud. "Arabat dezho mont da furchal e pep korn ar stal. Un daol a zo bet staliet en antre evit mirout anezho da vont pelloc’h hep bezañ harpet ganin. Al levrioù a zo bet touchet a vo kenfinet un dervezh ! Ma z’eo ur bladenn dindan ur golo plastik e vo netaet gant ur produ ispisial. Ret eo deomp taoler evezh. Gwelloc’h eo ma c’hell an dud telefoniñ a-raok dont pe urzhiañ enlinenn."\nGwerzhañ dre internet zo bet kinniget gant Marijo Mellouet ivez. An distro zo bet prientet e fin miz Ebrel, da vare ar c’henfinañ. Staget he doa da ginnig d’he fratikoù rakprenañ levrioù enlinenn. "An dud a glaske war bajenn Facebook ar stal. Ur wech kavet e c’hellent dont da gerc’hat o levrioù dirak ar stal, da eurioù resis."\nBerr an arc'hant gant ar stalioù\n"Lod eus ar glianted o doa aon e chomfen serr da vat !" Tamm ebet. Bev eo atav "Penn da Benn." Met n’eo ket bet aes derc’hel mat e-pad ar mare kenfinañ o chom da labourat er gêr war teuliadoù arc’hantaouiñ dreist-holl. "Eüruzamant n’eo ket bet drouk an ti-bank" eme Marijo en ur c'hoarzhin. "Aes a-walc’h en deus prestet arc’hant. Evel just, e vo ret din bezañ gouest da zaskoriñ ..."\nN’eo ket bet heñvel evit Kaou Gwen a zo gopred gant Coop Breizh. Chomet eo ehanet e-pad daou viz. "Ur prantad dilabour. Ne c’hellen ket pellabourat."\nMarijo, hi, a zo ankeniet un tamm o soñjal er mizioù o tont. "Sur a-walc’h e vo gwashoc’h an traoù a-hed ar bloaz. Evit poent n’em eus ket paeet an Urssaf, ar bourvezerien... ret e vo din en ober a-benn nebeut."\nKenderc'hel a raio da werzhañ enlinenn. Un doare "drive" pe kentoc’h "klik ha kas" evel ma lâr Marijo. Laouen e vefe ar varc’hadourez da labourat gant ar Vretoned divroet. "Kontañ a ran war an diaspora un tammig. En hañv-mañ ne vo ket leun a douristed er vro..."\nDéconfinement société culture bretonne culture culture régionale entreprises économie\ncopier le lien https://france3-regions.francetvinfo.fr/bretagne/staliou-levriou-addigoret-prenit-war-al-lec-h-pe-dre-internet-1829086.html\nAccueil > Bretagne > Stalioù-levrioù addigoret : prenit war al lec’h pe dre internet !


Diforc'hioù etre adstummoù "Propaganda" - Wikipedia\nDiforc'hioù etre adstummoù "Propaganda"\nStumm eus an 2 Ebr 2015 da 16:20\n9 okted lamet , 6 vloaz zo\nStumm eus an 26 Meu 2015 da 08:59 (kemmañ)\nStumm eus an 2 Ebr 2015 da 16:20 (kemmañ) (dizober)\n[[File:La Croix-bleue poster.jpg|thumb|200px|Propaganda a-enep d'an alkool e bro Suis e 1900]]\n'''Propaganda''' a vez graet eus un doare kelaouiñ tuet hag a zo e bal levezoniñ ur boblañs etrezek un doare soñjal pe un abeg.\n== Orin ar ger ==\nPropaganda a zo ur ger vodernmodern latin o tont eus propagare.\nDeuet eo war wel ar ger propaganda adal krouidigezh ur gevrenn nevez d'an Iliz gatolik ([[kenvreuriezh]]) e 1622 anvet [[Congregatio de Propaganda Fide]] (Kenvreuriezh evit emled ar gredenn) hag a oa krennet e Propaganda. Pal an aozadur-se a oa emledañledañ ar feiz gatolik etrezek ar vroioù abroioù na oant ket c'hoazh eus ar gredenn-se.\nAdalek 1790 e krog implij ar ger propaganda gant oberiadurioù laik. Kregiñ a raio ar ger propaganda da gaout ur meneg fall adal kreizhkreiz an 19vet kantved dres pa vezo adimplijet e bed ar bolitikerezhpolitikerezh.\n[[File:L'Heure bretonne, journal hebdomadaire nationaliste breton.jpg|thumb|200px|[[L'Heure Bretonne]], kazetenn sizhuniek propaganda [[Strollad Broadel Breizh (1931-1944)]]]]\n== Doareoù ==\nDiaes ez eo da sevel harzoù sklaer etre propaganda ha doareoù all da gelaouiñ pe da gendrec'hiñ an dud. E pelec'h e vez kavet an tu da ziforc'hiañ sklaer hag anat en ur chom gant ur sell skiantel? "Ar pezh a reomp-ni a zo deseveldisheñvel, intiint-i eza eora propaganda".\nGant Garth Jowett ha Victoria O'Donnell aez zoeus bet ar re o reiñroet un displegadenn skiantel da meneg d'ar ger propaganda.\nAdtapet diwar « https://br.wikipedia.org/wiki/Dibar:MobileDiff/1632260 »


Kaozeadenn Implijer:Nanizi - Wikipedia\nSalud, Nanizi, Un degemer c'hwek a roomp dit war ar Wikipedia e brezhoneg\nDemat, Nanizi. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 30 Her 2015 da 13:12 (UTC)\nEmaon o paouez gwelet ho peus kemmet meur a bennad gant ostilh nevez Wikipedia evit kemmañ ar pennadoù, e anv "Gwelaozer". C'hoant am befe gouzout eta penaos eo bet ? Aes pe get ? Kudennoù zo bet ?... --Y-M D (kaozeal) 30 Her 2015 da 13:12 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Nanizi&oldid=1669975 »\nDernière modification le 30 Her 2015, à 13:12\nKemmoù diwezhañ degaset d'ar bajenn-mañ d'an 30 Her 2015, da 13:12.


Luskad modern - Wikipedia\nAl Luskad modern (pe savouriezh vodern) a zo ul luskad savouriezh deuet war wel e penn-kentañ an XXvet kantved, gant krouidigezh Bauhaus. E-touez perzhioù pennañ al luskad c’haller menegiñ: ar c’hinklañ bihanañ, linennoù diazezet war ar ventoniezh hag an implij (gwelout implijouriezh) ha stummoù diazezet war implij danvezioù nevez. Diorroet eo bet al luskad a-drugarez da savourien evel Walter Gropius, Adolf Loos, Auguste Perret, Ludwig Mies van der Rohe, Oscar Niemeyer ha Le Corbusier. Ul luskad a-bouez-bras evit a sell ouzh savouriezh an XXvet kantved eo. N’eo ket bet termenet en un doare resis gant ar re a gemeras perzh el luskad, gant ar re zisplijet gantañ ne lavarer ket (gwelout Peter Blake, Form follows fiasco).\nOrinoù al luskad[kemmañ | kemmañ ar vammenn]\nHervez istorourien zo ez eo emdroadur ar savouriezh ur fed sokial, stag ouzh ar vodernelezh hag ouzh pennaennoù ar Gouleier. Disoc’h dispac’hoù sokial ha politikel e vefe.\nTi Melnikov e-kichen straed Arbat (Moskov) gant Konstantin Melnikov.\nRe all a soñj ez eo luskad modern disoc’h an diorren teknik a zeuas da heul dispac’h ar greanterezh: da lavaret eo implij danvezioù nevez evel dir, metal, gwer ha betoñs. Gwelout da skouer:\nCrystal Palace gant Joseph Paxton (1851): unan eus ar savadurioù kentañ savet gant gwer ha dir eo.\nskraberien-oabl (framm dir) Chicago aozet gant William Le Baron Jenney ha Louis Sullivan e 1890\nUnity Temple gant Frank Lloyd Wright e 1906 e-kichen Chicago\nGoetheanum gant Rudolf Steiner e-kichen Bâle, 1926\nHervez istorourien all n’eo nemet al luskad modern un enklask kened a-enep da luskadoù all evel Arz nevez da skouer. Savadurioù zo a c’hall bezañ evel arouezioù an emgann etre stummoù kozh ha re nevez: re Louis Sullivan ha Frank Lloyd Wright e Chicago, re Victor Horta e Brusel, re Antoni Gaudi e Barcelona, re Otto Wagner e Vienna ha re Charles Rennie Mackintosh e Glasgow.\nAmzeroniezh Luskad Modern[kemmañ | kemmañ ar vammenn]\n1919- Bauhaus krouet\n1920- niverenn gentañ ar gelaouenn L'Esprit Nouveau\n1925- pennti Esprit Nouveau e diskouezadeg etrevroadel an arzoù-kinklañ ha greantel modern e Pariz\n1927- straed Robert Mallet-Stevens, Pariz\n1929- krouet UAV (Unvaniezh an Arzourien Vodern)\n1929- pennti alaman Barcelona gant Ludwig Mies van der Rohe e diskouezadeg etrevroadel Barcelona\nTrec'h al luskad modern[kemmañ | kemmañ ar vammenn]\nEr bloavezhioù 1920 e reas berzh al luskad modern. Tri savour a vez gwelet evel re bouezusañ ar mare-se : Le Corbusier e Bro-C’hall, Ludwig Mies van der Rohe ha Walter Gropius en Alamagn (gwelout ivez ar pennad diwar-benn Bauhaus). Levezonet e voent gant labour Frank Lloyd Wright, ha dreist-holl e Wasmuth portfolio. Koulskoude n’en deus biskoazh embannet Wright e oa ezel eus al luskad. E 1932 e voe aozet un diskouezadeg a-bouez e MoMA: an diskouezadeg savouriezh vodern eo, aozet gant Philip Johnson.\nJohnson ha Henry-Russell Hitchcock a vodas oberennoù arouezius eus luskadoù liesseurt hag oberennoù savet gant tud disheñvel, hag ec’h ijinjont an dro-lavar stil etrevroadel. Un darvoud a-bouez e voe. Un nebeud bloavezhioù goude, pa darzhas an eil brezel-bed, e tec’has izili bouezusañ Bauhaus d’ar Stadoù-Unanet, hag e kelennjont pe e labourjont e Chicago, Harvard hag e Black Mountain College. D’ar mare-se e voe savet kalz savadurioù ensavadurel ha kenwerzh diouzh pennaennoù al luskad modern, padal ne voe ket ken pouezus al luskad evit a sell ouzh an tiez hiniennel. Levezon al luskad modern a zo bet a-bouez e kelenn ar savouriezh etre ar bloavezhioù 1930 hag ar bloavezhioù 1980.\nMarina City (a gleiz) hag IBM Plaza (a zehou), Chicago\nAr savourien a gemeras perzh el luskad modern a felle dezho chom a-sav gant an hengoun, hag implijet o deus ec’honennoù eeun ha tamm kinklañ ebet. A-fet danvez o deus implijet ar gwer (evit an talbennoù), an dir evit ar frammoù diavaez hag ar betoñs evit ar frammoù diabarzh hag ar plañchodoù. E-touez ar savadurioù brudetañ e kaver sez Aozadur ar Broadoù Unanet gant Le Corbusier, Oscar Niemeyer ha Sir Howard Roberton, savadur Seagram gant Mies van der Rohe, Lever House gant Skidmore, Owings ha Merrill, (an holl anezho e New York) hag evit a sell ouzh ar c’henkizoù, Lovell House gant Richard Neutra e Los Angeles.\nAdtapet diwar « https://br.wikipedia.org/w/index.php?title=Luskad_modern&oldid=1688414 »\nKemmoù diwezhañ degaset d'ar bajenn-mañ d'an 14 C'hwe 2016, da 09:52.


Lionel Messi e 2018 an Arc'hantina\nLionel Andrés Messi Cuccittini (berraet a-wechoù e Leo Messi), bet ganet d'ar 24 a viz Mezheven 1987 e Rosario (Arc'hantina), a zo ur melldroader lakaet da vezañ unan eus ar re wellañ eus e remziad.\nErrout a ra Lionel Messi e Barcelona da 13 bloaz evel melldroader junior eus kreiz Arc'hantina lec'h ma oa bet diagnostiket dezhañ ur c'hleñved hormonel pa oa bugel. Tremen a ra tost holl e red-micher c'hoarier evel argader e skipailh Futbol Club Barcelona adalek ar bloaz-mañ ha betek 2021. Kabiten skipailh broadel Arc'hantina eo ivez. C'hoari a ra er Paris Saint-Germain bremañ. C'hoarier pourchas ha klok, en deus gounezet kalz titloù ha prizioù, lod anezho meur a wech : Mell aour, Botez aour, kampion kampionat mell-droad Bro-Spagn, Kib mell-droad Bro-Spagn, Kevre Kampioned an UEFA ha Copa América, medalenn aour C'hoarioù Olimpek hañv 2008, ha beskampion Kib vell-droad ar bed ar C'HEFA.\nUn den brudet dreist d'ar sport eo Lionel Messi. Unan eus an daou vell-droader o deus gounezet ouzhpenn ur miliard dollar eo. Sponsoret eo gant Adidas abaoe 2006. Ar melldroader kentañ eo a zo bet war golo ar gelaouenn stadunanat Time. Kannadour an UNICEF eo peogwir en deus savet un diazezadur evit sikour ar vugale pa oa 20 vloaz.\nAdtapet diwar « https://br.wikipedia.org/w/index.php?title=Lionel_Messi&oldid=1992991 »\nKemmoù diwezhañ degaset d'ar bajenn-mañ d'an 13 Mae 2022, da 23:41.


Postet d'an 01/09/2014 - Pennadoù\nArzhig Du o kousket e ti e genderv, skeudennaouet gant Danièle Bour, lakaet e brezhoneg gant Malo, Sara, Loane, Thomas hag o c'helenner Jakez-Erwan Mouton (3de klas divyezhek skolaj Sant- Stanislas Lokournan), embannet gant Bannoù-heol.\nNe dalv ket ar boan kinnig Arzhig Du. Anavezet eo gant tost an holl. Kinniget a oa bet deomp kalzik albomoù gant Bannoù-heol c'hoazh. Setu 12 istor nevez ! N'eo Arzhig Du o kousket e ti e genderv nemet unan anezho. Bepred memes doare : frouezh labour ur strollad deskarded hag o c'helenner. Ur mennozh dreist eo hag an deskarded-se a c'hell bezañ skolidi kentañ derez, skolajidi, liseidi pe studierien Skol-Veur zoken... An holl o strivañ evit reiñ danvez plijadur e brezhoneg d'ar vugale vihan ha d'o zud. Dleout a rafe an abomoùigoù-mañ bezañ degemeret mat !


Pajenn:Marrec - Doctrin ar guir Gristen.djvu/82 - Wikimammenn\nPajenn:Marrec - Doctrin ar guir Gristen.djvu/82\nta betec ar moment diveza eus e vuez. Souffret en deus er c’hraou a Vetlheem, o veza ganet e creiz an goân, hac en dienez a bep tra ; souffret en deus eiz dez goude e c’hinivelez, deiz e zirconcision, o commanç a neuse da scuilla lod eus e voad evidomp ; souffret en deus epad an tregont vloas quenta eus e vuez, o c’hounit e voued, dre boan e zivrec’h, evel un artisan paour, ê ty e vam, ar Verc’hes Vari hac e dad maguer, sant Joseph pehini a oa calvez eus e vicher. Hor Zalver en eus cunduet ar vuez cuzet ha poanius-ma, evit desqui deomp santifia hon amzer dre al labour hac ar pratic eus an oll vertuziou a bere en deus roet deomp an exempl. Souffret en deus epad an tri bloas diveza eus e vuez : n’en deus tremenet var an douar nemet tri bloas ha tregont : d’an oad a dregont vloas e commanças da breseg e Aviel : cals broyou a zo bet enoret eus e bresanç, instruet dre e zoctrin zantel, pinvidiqueet dre e zonæsonou : rei a rê ar guelet d’ar re zall, ar c’hlêvet d’ar re vouzar, ar vuez memes d’ar re varo : tremen a re dre ar bed oc’h ober vad d’an oll : transiit benefaciendo  ; ha cousgoude ez-eo bet goapeet, dispriset, calomniet, persecutet, ha lavaret en deus penos e zisquibien ne vizent quet gue-loc’h tretet evithan. Quemeromp eta courach, hac en hor poaniou, en em c’hlorifiomp, gant an abostol, da veza tretet evel hor mæstr !\nSouffret en deus, ispicial, evel a leveromp er Gredo, dindan Ponç-Pilat, da lavaret eo, en amzer ma oa Ponç-Pilat o commandi evit an i-palaer romen, er vro hanvet ar Judee, a behini ar guær gabital a oa Jerusalem. Hor Zalver en e instructionou a reprene publicamant techou-fall\n↑ [Act. X, 38.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/82&oldid=99863 »\nKemmoù diwezhañ degaset d'ar bajenn-mañ d'an 24 Meu 2017, da 12:00.


Livres en ligne de Renaud Camus : « La Dépossession » (« 88. [L’énormité du mal] »)\n88. [L’énormité du mal]\nLa difficulté du sujet, et le mot est un peu faible, c’est que, de la pédophilie, ~~~ ~~~~~~~ ~~~ ~~~ pédophobie, de la ~~~~~~~~ ~~~~~~ ~~~~ ~~~~~~~~, ~~~ ~~ ~~~ ~~ ~~~~ ~~~ ~~~~~, ~~~ ~~~~~ ~~~~~ ~~~~ ~~~~~~~~~~~~ ~~~~~~~~~~~~~. Cette énormité du ~~~~ ~~~~ ~~’~~~~~~~~~ ~~~~ ~~~~~~~~~ ~~~~ ~~’~~~ ~~~~~ ~~~ ~~~~~~. ~~-~~-~~~~~ ~~~~~~~~~ ~~~~ ~~~, ~~~ ~~~~~ ~~~~~~~~~~-~~-~~~~~ un trait spécifique ~~~~ ~~~~~~~~~ ~~~~~~~~~~~~~~~, ~~~ ~~~~~ ~~~~~~~~~~~~~~, ~~~ ~~~~~~~~~~~~~~~~ ? ~~’~~~~~~ ~~~~~~ ~~~ ~~~~ ~~~ ~~~~ ~~ ~~~~~~~, encore que je ~~~ ~~~ ~~~~~~ ~~~~ ~~~ ~~~~~~, ~~’~~~~~~ ~~~~~~ ~~~~~~ ~~~ ~~’~~~ ~~~~~~~~~ ~~~~~~~~~~~~~~, ~~~~ ~~~~~ ~~~~~~~~~~~~~ tous les collèges religieux ~~’~~~~~~~~ (~~~ ~~~~~-~~~~~ ~~~~~~~~~~ ~~~~~ ~~~~~ ~~~~ ~~~~~~~~ ~~~~~~~~~ ~~~~ ~~~~~~~~ ~~~ ~~~~~~~~ ?) ~~~ ~~ ~~~~ eu des abus ~~~~~~~~ ~~~ ~~~~~~~ ~~~~~~~~~~~~~~. ~~ ~~’~~~~~~ ~~~ ~~’~~~~~~ ~~~~~, ~~~ ~~~~~~~~~ ~~~’~~~ ~~~~~~~, ~~~~~ ~~~ ~~~~~~~~~ ~~~~~ par des religieuses, ~~~ ~~~~ ~~~~~~~~~ ~~~~ ~~~~~~~~ ~~~~ “~~~~~~~~ ~~~~~~~~~”, ~~~~ ~~~~~~~~ ~~~~~~~~ ~~~~~~~~~~~~~~~~~ ~~~, ~~~~~~ ~~~~ ~~~~~~~~ ~~~~~~, jetés pêle-mêle dans ~~~~ ~~~~~~ ~~~~~~~~, ~~~’~~~ ~~ ~~~~~~~~~~. ~~~ ~~~ ~~~~~~~~ ~~~~ ~~~~~~ ~~~~~~~ ~~~~~ ~~~~ ~~~~~~~ ~~~~ ~~~~~~~~~~~~~ du même genre. ~~~~-~~~ ~~~~~~~~~ ~~~~ toutes ~~~~ ~~~~~~~~~~~~ ~~~~~~ ~~~~ ~~~~ ~~~~~~~~~ ? ~~~~-~~~ ~~~~~~~~~ ~~~~ ~~~ ~~~~~~-~~~~~~~~~ ~~~~ ecclésiastiques irlandais chargés ~~~ ~~’~~~~~~~~~~ ~~~~ ~~~~~~~~ ~~~~~~ ~~~~~~ ~~’~~~~ ~~~ ~~~~~ ~~~~~~ ~~~~~ ~~~~~~ ~~~~ ~~~~~~ ~~~~~~~~~~ ? ~~~~-~~~ possible qu’il en ~~~~~ ~~~~~ ~~~~~~ ~~~~~ ~~~~~ ~~’~~~~~~~ ~~~~~ ~~~ ~~~~ ~~~~~~~~~~ ~~~~~~~~~~~, ~~~ ~~~~~~~~~~~ ~~~ ~~~~ ~~~~~~~~~ ~~~~~~~~ générales ébranlant l’Église ~~~~~~’~~~ ~~~~ ~~~~~~~~~~~, ~~~ ~~~~~~~~~~~ ~~~ ~~~~~~~~~~~~~ ~~~~~ ~~~~~~~~~~ ~~’~~~ ~~~~~ ? ~~’~~~ ~~~~~ ~~~~-~~~~~ ~~~~ ~~~~~~~~~~ religieuse, j’ai passé ~~~~ ~~~~ ~~~ ~~~ ~~~~ ~~~~~ ~~~ ~~~~~ “~~~~~~ ~~~~~~”, ~~~~~~ ~~~ ~~~~~~~ ~~~~~~, ~~~ ~~~ ~~~~~ dire n’y avoir ~~~~ ~~~~~~~ ~~~’~~ ~~~~ ~~~~~~~~ ~~~~~~~~~~~~ ~~~~~~~~~~, ~~~~~ ~~~~~~, ~~~~~ ~~~~~ ~~~~~~~~~~~~~ ~~~~~~~~~ (~~ ~~~ ~~~~~~ ~~~~~~~~~~, d’ailleurs très discrète, ~~~ ~~~~~~ ~~~~~ ~~~ ~~~~ ~~~~~~~~~ ~~~~~ ~~’~~~~~~~~~~ ~~~~ ~~~ ~~~~~~ ~~~ ~~~~~~) : ~~~~ ~~~~~~~~~~ ~~~ n’ai rien de ~~~~~~~~ ~~ ~~~~~ ~~~~~~~~~~, ~~~~~ ~~~ ~~~~~ ~~~~~ ~~~~~~~~~ ~~~ ~~~~~~~~~~~~~~~ ~~~~~ ~~’~~~~~~~~~~ ~~~~~~~~~~ ~~~~~~~~~ ~~~~ ~~’~~~ reçue d’eux.\nC’est l’effet ~~~ ~~~~~ ~~~~ ~~~ ~~~~~~~ ~~~, ~~~ ~~’~~~ ~~~~~~~~, ~~’~~~~~~~~~~~~ ~~~~~~~~~~ — ~~~ ~~~~~ me too ~~~~~~~~~~~, en somme. Des ~~~~~~~~~~ ~~~~~~~ ~~~~~~~~~ ~~~ ~~~~ ~~~~~ ~~~ ~~~~~ ~~ ~~~~~, ~~~~~~ ~~~~ ~~’~~~~ ~~~~~ ~~’~~~~ ~~~ ~~~~~~, tout le monde ~~ ~~~~ ~~~~~~ ~~ ~~~~~~~ ~~~~, ~~~~~~ ~~~ ~~’~~~~ ~~~~ ~~ ~~~~ ~~~ ~~~~~, ~~~~ ~~~ ~~~~~~~~~~~, par un instituteur, ~~~~ ~~~ ~~~~~~~~~ ~~~~~~~~. ~~~~ ~~~~ ~~~~~~~~~~~~~ ~~~~~~~~~~~ ~~~~~~~~~ ~~~ ~~~~~~ ~~~~~~~~~, ~~~ ~~~~~~~~~ ~~~~~~~~ ~~~~ ~~~~~~ de baume, c’est ~~~~~ ~~~~ ~~~ ~~~~~~~~~~ ~~~~ ~~~~~~~, ~~~~~ ~~~ ~~’~~~ ~~~~ ~~~ ~~~~ ~~~~~~~~, ~~~~~~~~~~~~~~~, ~~~~ ~~~ ~~~~~~~ en partie pécuniaire ~~~ ~~~ ~~~~~~, ~~~~ ~~~~~ ~~~~~~~~~ ~~~~~~~~~~~, ~~~~~ ~~’~~~ ~~‘~~~~~ ~~~ ~~~~~~~~~~ ~~~ ~~~~~~~~ ~~~~~~~~~ ~~~ ~~~~~~ physique ou mentale. ~~~ ~~~ ~~~~~~~~ ~~~~~ ~~~ ~~~~~~~~~~ ~~’~~~~ ~~~~~~~~~ ~~~ ~~~ ~~~~~~~, ~~~~~~ ~~’~~~ ~~~~~~~~~~~ ~~~~~~~~. ~~~ ~~~~~ se demander néanmoins ~~~ ~~’~~~~~~~ ~~~ ~~~~~ ~~~~ ~~~~~~~~~~~~~~~~~~ ~~~ ~~~~, ~~~ ~~~~~~~-~~~ ~~~’~~ ~~~ ~~~~~~, ~~~ ~~’~~~ ~~’~~ ~~ pas des vagues ~~~ ~~~~ ~~~~~~~ ~~~~~ ~~~ ~~~~~~~~ ~~~ ~~~~~ ~~’~~~~~, ~~~~~~ ~~~ ~~ ~~~ ~~ ~~~~~~~~~~~~~~ ~~~~~ ~~~ deuil. Ainsi lorsque ~~~~ ~~~~~~~ ~~~ ~~~~~~~~~~~~ ~~~~~~ ~~~~ ~~~~~~~ ~~~~ ~~~~~ ~~~~~~~~~~~~~~ ~~~~~ ~~~~~~~ ~~~~~~~~ ~~~~ ~~~~~~~~~ ~~~ ~~~~~~~~~ entre des grillages ~~~ ~~~ ~~~~~~~~~~~ ~~ ~~~~ ~~~ ~~~~~~~ ~~~~~ ~~~~~ ~~~~ ~~~~~~~~~~~~~~ ~~~ ~~~~ ~~~~~~, ~~~~ ~~~~~~~~, ~~~~ ours en peluche, ~~~~ ~~~~~~~~~ ~~~ ~~~~~~~ ~~~~~ ~~~~~ ~~~~~~~~~~, ~~~ ~~~~~~~~ ~~~~~~~~, ~~~ ~~~~ ~~~~ ~~~~~~~~~ ~~~ ~~~~~~~~, ~~~~~~~~~~~ lors de rituels ~~~~~~~-~~~~~~~~~~, ~~~~~~~ ~~~~~~~~~~~~~~~ ~~~’~~~~ ~~~ ~~~~~~~~~~ ~~~~ ~~~~~ ~~~~~~~~~~, ~~~ ~~~ ~~~~~~ ~~~~ ~~~~ ~~~~~~~~ ~~~ ~~~~~ sincérité, bien entendu, ~~~~~ ~~~ ~~~~ ~~~~~~ ~~ ~~~ ~~~~~~~~~ ~~~ ~~~’~~~ ~~~ ~~~~ ~~~ ~~~ ~~~~~~~~~~, ~~~ ~~~ ~~~ nature.


Emgann an Tri Roue - Wikipedia\nEmgann an Tri Roue\nEmgann an Tri Roue pe emgann Oued al-Makhazin, pe Batalha de Alcácer-Quibir e portugaleg, a c'hoarvezas d'ar 4 a viz Eost 1578 e Maroko. Gantañ e voe lakaet fin da vennad Sebastião Iañ, roue Portugal, a voe lazhet, da aloubiñ Maroko.\nEmgann a voe war lez ar stêr Oued al-Makhazin, adstêr d'al Loukos, e-tal Ksar El Kebir, e proviñs Larache. Eno en em gavas arme sultan Maroko, Abu Marwan Abd al-Malik, nevez erru er galloud, gant brezelourien war varc'h ha war droad, eus holl veuriadoù ar vro, en anv ar brezel santel, hag ivez brezelourien otoman, anezho marc'hegeien otoman zaoua,arkebuterien andalous, dirak arme Portugal, gant he roue, ha gantañ ar sultan diskaret Muhammad al-Mutawakkil, ma oa goprsoudarded dreist-holl, Italianed ha Flandreziz, hag Alamaned hag a oa bet roet dezhañ gant e eontr, roue Spagn, Felipe II.\nAdtapet diwar « https://br.wikipedia.org/w/index.php?title=Emgann_an_Tri_Roue&oldid=1962693 »\nKemmoù diwezhañ degaset d'ar bajenn-mañ d'an 17 C'hwe 2022, da 08:00.


Jan Deloof - Wikipedia\nJan Deloof zo ur Flandrezad a oar brezhoneg hag en deus embannet meur a droidigezh diwar hor yezh e nederlandeg. Ganet eo bet Jan Deloof e Zwevegem d'ar 7 a viz Mae 1930. War e amzer vak en deus kenlabouret gant kelaouennoù sevenadurel eus Flandrez evel Ons Erfdeel, Septentrion, Kruispunt. Desket en deus brezhoneg ivez ha tapet en deus ar Priz Roparz Hemon e 2007, evit e droidigezhioù diwar hor yezh en e hini :\nBreizh Izel, het oude land der Kelten (1969)\nMaar nog zingt Bretanje (1969)\nBretanje is weer poëzie (1981)\nVoor een Stem in het koor (1990).\nN'em eus lec'h all ebet/Ik heb geen ander land (1998)\nLand der vaderen (2000) Ik heb geen ander land (2017)\nE 2004 e oa bet embannet gant Yoran Embanner ur geriadurig brezhoneg-nederlandeg, diwar e zorn. Ouzhpenn se en deus savet ur geriadur brezhoneg-nederlandeg brasoc'h, zo bet lakaet enlinenn war Internet :\nAdtapet diwar « https://br.wikipedia.org/w/index.php?title=Jan_Deloof&oldid=1817513 »\nKemmoù diwezhañ degaset d'ar bajenn-mañ d'an 27 Kzu 2018, da 16:05.


JEZUZ OH ANTREAL E JERUZALEM\n1 Pa oent dija tost de Jeruzalem, digouezet e Betfaje war Menez an Olived , e kasas Jezuz daou euz e ziskibien en eur lavared dezo.\n2 — « It d’ar vourhadenn a zo dirazoh, c’hwi a gavo dioustu ouz ar stag eun azenez ha ganti eun azenig, distagit anezo hag o digasit din.\n3 Ma vez lavaret eun dra bennag deoh, respontit : An Aotrou e-neus ezomm anezo, med dioustu goude e vezint digaset deoh en-dro ».\n4 Kement-mañ a zigouezas evid ma teufe da wir komzou ar profet :\n5 « Lavarit da verh Sion :\n« Setu ma teu da roue davedout,\n« dilorh, azezet war eun amenez, eun azenig,\n« hini bihan al loen a zoug ar yeo ».\n6 Mond a reas an diskibien da ober ar pez e-noa Jezuz kemennet dezo. 7 Digas a rejont ganto an azenez hag e azenig. O gelei a rejont gand o mantilli ha Jezuz a azezas warno.\n8 Eur bobl tud a astenne o mantilli war an hent, lod all a drohe skourrou gwez hag o lede war an hent. 9 Hag oll, koulz ar re a gerze a-raog hag ar re a zeue warlerh a grie a bouez-penn :\n« Hozanna da Vab David !\n10 Pa antreas e Jeruzalem, e oe strafuillet an oll e kêr, 11 hag e lavared :\n— « Piou eo hennez ? »\nHag e responte an oll :\n— « Ar profet Jezuz eo, euz a Nazared e Bro-Halilea ».\nMARHADOURIEN AN TEMPL\n12 Neuze eh antreas Jezuz en templ hag e kasas er-mêz ar re oll a oa o werza pe o prena en templ. Tumpa ’reas taoliou an eskemmerien arhant ha kadoriou ar varhadourien goul-med. 13 Hag e lavaras dezo :\n— « Skrivet eo, anvet e vo va zi ti ar bedenn, c’hwi a-vad a ra anezañ eun toull laeron ».\n14 Tud dall ha tud kamm a zeuas davetañ en templ hag e pareas anezo.\n15 O weled an traou burzuduz e-noa greet, hag o kleved ar vugale o youhal en templ : « Hozanna da Vab David ! » Priñsed ar Veleien hag ar skribed a yeas e kounnar, 16 hag e lavarjont dezañ :\n— « Ha kleved a rez ar pez a lavaront ? »\n— « Ya, eme Jezuz. Daoust ha n’ho-peus ket bet lennet biskoaz : Diwar genou ar vugaligou vihan pe vihannoh, -ez peus prépare! evidout eur veuleudi ? »\n17 O lezel a reas eno hag ez eas er-mêz euz kêr evid mond da Vetania el leh ma tremenas an noz.\n18 O tistrei e kêr, a-bréd antronoz, e teuas naon dezañ. 19 Gweled a reas eur wezenn ’fiez tost d’an hent, hag e tosteas outi, med ne gavas enni netra nemed deliou, hag e lavaras dezi :\n— « Biken mui ne zougi frouez ! »\nHa kerkent e tizehas ar wezenn ’fiez. 20 O weled kement-se e oe souezet braz an diskibien hag e lavarjont dezañ :\n— « Perag eo bet dizehet ar wezenn ’fiez d’an ampoent zokén ? »\n21 Jezuz a respontas :\n— « E gwirionez m’hel lavar deoh : M’ho-pefe feiz eun devez hep tamm douetañs e-béd, n’eo ket hepkén ar pez am-eus greet d’ar wezenn ’fiez eo a rafeh, med ha goude ma lavarfeh d’ar menez-se : Kerz alese hag en em daol er mor, an dra-ze a zigouezfe. 22 Kement tra a houlennoh gand feiz dre ar bedenn a vo roet deoh ».\n23 Pa oe antreet Jezuz en templ, ez eas beteg ennañ Priñsed ar Veleien ha Pennou-Braz ar bobl, e-pad m’edo o kelenn, hag e lavarjont dezañ : « A-berz peseurt galloud e rez-te kement-se ? Ha piou e-neus roet dit ar halloud-se ? »\n24 Jezuz a respontas :\n— « Me ive a zo o vond da ober eur goulenn ouzoh, unan hepkén ; ma roit respont din e lavarin deoh d’am zro a-berz peseurt galloud e ran an dra-ze.\n25 « Badeziant Yann euz peleh e teue ? Pe a-berz an dud pe euz an neñv ? »\nSoñjal a reent enno o-unan : ma lavarom euz an neñv e lavaro deom : perag eta n’ho-peus ket kredet ennañ ? 26 Ha ma lavarom a-berz an dud, on-eus da ziwall ouz ar bobl, rag an oll a gemer Yann evid eur profet. 27 Neuze e respontjont da Jezuz :\n— « N’ouzom ket ».\n— « Na me, eme Jezuz, ne lavarin ket deoh kennebeud a-berz peseurt galloud e ran an dra-ze ».\n28 — « Petra ’zoñjit euz kement-mañ ? : Eun dén e-noa daou vab. Mond a reas da gavoud ar henta hag e lavaras dezañ : Va mab, kee da labourad hirio d’am gwinieg ».\n— « Ne ’fell ket din ».\nMed goudeze, savet keuz gantañ, ez eas.\n30 An tad a yeas da gavoud egile hag e lavaras ar memez tra dezañ. Hemañ a respontas :\n— « Mond a ran, Aotrou ! » Med n’ez eas ket .\n31 — « Pehini anezo e-neus greet bolontez e dad ? » Respont a rejont : « An hini kenta ! »\n— « Ar bublikaned hag ar merhed a vuez fall a ya en ho-raog e Rouantèlèz Doue. 32 Rag deuet eo Yann d’ho kavoud o veva hervez ar Justis, ha n’ho-peus ket kredet ennañ. Ha c’hwi, goude beza gwelet ar pez ho-peus gwelet, n’oh ket deuet da jeñch buez evid kredi ennañ ».\nAR WINIERIEN VUNTRER\n33 « Selaouit eur barabolenn all :\n« Eur penn-tiègèz a blantas eur winieg ; kaea ’reas tro-war-dro, kleuza enni eur waskéréz ha sevel eun tour . Goudeze e roas anezi diouz feurm da winierien hag ez eas da veaji.\n34 « Pa zeuas ar mare da gutuill ar rezin e kasas serviche-rien daved ar winierien evid kaoud diganto frouez ar winieg. 35 Med ar re-mañ a grogas en e zervicherien, a skoas gand unan, a lazas unan all, hag a stlapas mein ouz an trede.\n36 « Kas a reas c’hoaz servicherien all, niverusoh eged ar re genta. Resevet e oent en hevelep doare.\n37 A-benn ar fin e kasas dezo e vab en eur lavared :\n— « Va mab o-do doujañs evitañ »,\n38 « Med o weled ar mab e lavaras ar winierien kenetrezo :\n— « An heritour eo hemañ ; deom ! Lazom anezañ hag e vo deom an heritaj ».\n39 « Paka krog a rejont ennañ, e daoler er-mêz euz ar winieg hag e laza. 40 Ahanta ! pa zeuio mestr ar winieg, petra raio d’ar winierien-ze ? »\n41 Respont a rejont :\n— « Eur maro kriz a roio d’an dud fallagr-se. Ar winieg a roio diouz feurm da winierien all hag a roio dezañ ar frouez ’ anezi d’ar poent ».\n42 Ha Jezuz respont dezo :\n— « N’ho-peus ket lennet biskoaz er Skrituriou ? : « Ar mên taolet kuit gand ar re a zave ti, a zo deuet da veza ar mên-korn. Kement-se eo labour an Aotrou, hag eun dra vurzuduz eo evidom ». 43 Setu perag e lavaran deoh : tennet e vo diganeoh Rouantèlèz Doue, evid beza fiziet en eur bobl hag a raio dezi taoler frouez.\n44 « An neb a gouezo war ar mên-ze a vo brevet, hag an neb a gouezo ar mên-ze warnañ a vo flastret gantañ ».\n45 Priñsed ar Veleien hag ar Skribed  a intentas e oa diwar o ’fenn eo e-noa komzet. 46 Klask a rejont lakad an dorn warnañ, med aon o-doa, rag an dud a gemere anezañ evid eur profet.


Rummatadur - Wikipedia\nAr rummatadur a zo ur reizhiad frammet hag urzhazaet lakaet e pleustr evit un hollad gouiziegezhioù pe en un dachenn arbennik pe evit ar gouiziegezh en he fezh. Implijet e vez ar rummatadurioù gant skiantourien an Natur, al levraouegourien hag ar brederourien peurvuiañ.\nAesoc'h eo kaout asant an arbennigourien pa dalv ur rummatadur evit o zachennoù labour rik, met ne c'heller ket sevel rummatadurioù war demoù ledan hep ma vezint burutellaet war boent pe boent pa vezont savet dre ret gant ur savboent ispisial. Un hent evit donoc'h e emskiant ar gouiziegezhioù int memestra pa vezont ur framm evit renkañ tammoù ar gouiziegezh ha rakwelet labour an arbennigourien. Mat eo meskañ savboentoù disheñvel evit o sevel.\nRummatadurioù implijet e skiantoù an NaturAozañ\nRummatadur skiantel ar spesadoù pe "rummatadur reizhiadek ar spesadoù". Savet eo bet adalek labourioù Carl von Linné dre genveriañ ar perzhioù morfologek ken e vez kustum rummata ar bevien e pemp renad ha meur a rummad dindanno.\nRummatadur filogenetek. Rummataet e vez ar bevien hervez o c'herentiezhioù ha klask a reer mont pelloc'h eget renkañ anvioù ar bevien. Gant deskrivadurioù perzhioù all (morfologiezh, genetik) e klask an arbennigourien war ar filogenetik skeudenniñ ar bevien evel m'emaint hiziv an deiz en ur reiñ ur sell war istor o emdroadurioù.\nRummatadur APG II. Rummatadur skiantel an angiosperien savet a-nevez gant an l'Angiosperms Phylogeny Group.\nRummatadur ar stered.\nTaolenn beriodek an elfennoù. (Taolenn Mendeleev), rummatadur periodek an elfennoù pe simploc'h an daolenn beriodek. Ennañ eo bet renket an holl elfennoù kimiek hervez o niverenn atomek.\nRummatadurioù savet el levraouegoùAozañ\nRummatadur dekvedennel Dewey (CDD)\nRummatadur dekvedennel hollvedel (CDU). Un astenn d'ar CDD.\nBBK. Rummatadur hervez ur savboent marx-ha-leninour, un astenn d'ar CDU implijet en URSS.\nRummatadur Levraoueg ar C'hendalc'h (LCC). Rummatadur al levraoueg brasañ er bed, savet e kêr-benn ar SUA. Implijet stank el levraouegoù saoznek.\nRummatadur dre duigoù savet gant Ranganathan\n"Pennaennoù evit rummata an teulioù sonerezh". Implijet e levraouegoù sonerezh gall zo (PCDM e galleg)\nAdtapet diwar « https://br.wikipedia.org/w/index.php?title=Rummatadur&oldid=1853921 »


uvel | ur blog eo …\nPublié le 13/02/2015 par Yann-Ber\nPenaos fiziout e labour tud n’ en em veizont nemet evel hinienn.\nEus pe lec’h e teu dezho o skritell arbennigourion da skouer.\nN’ on ket deuet d’ ar sorbiennoù evel arbennigour.\nN’ edon nemet ur den er gevredigezh a ra gant ar sorbiennoù, o fleustriñ a ran e-serr eskemmoù gant izili all ar gevredigezh.\nNe ‘m eus ket war an oberennoù pobl ur sell arbennigour, ur sell gouezoniour, ur seurt sellad taolet eus an diavaez a grec’h da draoñ. Ar seurt sell a skarzh eus prederioù ar studier an dud a ra gant ar sorbiennoù.\nSoñjal a ran ez eo gaonac’h daveiñ d’ar stuzegezh ren evit kompren oberennoù ar stuzegezh pobl. Evit bezañ d’ al labour un talvoudegezh bennak e vefe ret neuze dezrannañ ar stuzegezh ren diouzh ar stuzegezh pobl ivez.\nRet e vefe bezañ diazezet mat e labour er stuzegezh ren, pe er stuzegezh pobl.\nAlies a-walc’h an arbennigourion n’ o deus eus ar stuzegezh ren nemet ar pezh a zo ret d’o arbennigiezh, ha paouezet o deus a bleustriñ ar stuzegezh pobl peogwir e oa buhezet ganto evel ur skoilh d’o iziunadoù ha peogwir int bet stuziet e-diabarzh ar gevredigezh frañses. Lakaet o deus ar stuzegezh pobl da ginkladur un istor hiniennel mojennek.\nNe viront nemet kenderc’hadoù ‘zo eus ar stuzegezh bobl, kenderc’hadoù tremen, henvoazelezh pe dilec’hioù kenderc’hadoù un emsav, a anvont o gwrizioù, o fersonelezh, o hevelebiezh…\nBezañ dall ouzh hollveziadelezh an oberennoù pobl zo na welout penaos e pukont d’ ar sevenadur.\nDiwelout an hil ez eus d’an oberennoù lennegel pobl eo.\nAn oberennoù pobl a gav o foell er metou ma eskoront. Emaint e darempred gant oberennoù ar stuzegezhioù arall evel an holl oberennoù eskoret en holl stuzegezhioù. An denelezh eo, ar sevenadur.\nGwelout en oberennoù pobl diampartiz, diac’hinadoù, a denn d’ar stern daveiñ dibabet er stuzegezh ren a zo ur stuzegezh arall. Forc’het eo al labour enta, nammet, divarrek da ziforc’hañ ar furm diouzh an oberenn.\nE degouezhioù un nebeut tud awenet eo eskoret nevezintioù, taolioù nid, war zachennoù al lennegezh, ar brederouriezh, ar bolitikerezh, ar yezhouriezh… Dre chañs ez eus bet brezhonegerion o fostañ o buhez en o oberoù ha genel ur saviad kenderc’hañ diles. An aliesañ eo ar c’hontrol a vez graet, postañ buhezioù er brezhoneg, e dilec’hioù ar stuzegezh henvoazel hag an emsav brezhon. Teneraus hogen gaonac’h.\nUr aozer a ra anv eus argeloù e pezhioù c’hoariva ar Grennamzer pa’ z eo eus derc’hennañ e vefe ret komz.\nAn oberennoù pobl a zerc’henn ar bed, ken an alvez hag ar vuhez, ken an trivliadoù hag ar mennozioù. Pep tra zo eztaol ur buhezañ, doareoù da zerc’hennañ ar vuhez gant un dafar ha binvioù eeun ha bev.\nNe ra ket an oberennoù pobl dave d’ ur gealiadurezh. Ne vennont ket mestroniañ ar bed, muzuliañ ar bed, hogen reiñ da glevout e ziventelezh, e vilionoù a c’hallusterioù na vint morse briataet gant un den na gant an denelezh a-bezh.\nKenstur d’ar stuzegezh pobl ez eus ivez er grennamzer ur stuzegezh ren a venn endeo mestroniañ ar bed hag a gavo un eztaol gant labour arzourion a vicher a glasko pakata an arz pobl e furmoù aes da verañ, da askenderc’hañ.\nDestuziañ, skoueriekaat, n’eo ket trehontiñ. Alese an disleberadur a gas d’ ar romantoù marc’hegiezh klevet an hent-bac’h anezho gant Cervantes en e Zon Kic’hote.\nPlijadur a c’heller kavout e kinkladurioù perzhek, hogen er vuhez ez eus buhez ivez.\nAn amprestoù graet gant oberourion ar stuzegezh pobl en diavaez d’ o stuzegezh zo pleustret diouzh ur stuzegezh pobl a zo kreñv a-walc’h, istorek a-walc’h, hollveziadel a-walc’h, evit ma vefe un taol nid ha n’eo ket un askenderc’hañ.\nKlask en Dañs Bekabe livet e Kermaria an Iskuit, pe er Varn Diwezhañ lakaet war ar paper en eitekvet kantved, furmoù stuzegezhioù diavaez d’ o dezrannañ zo tremen e-kichen d’ ar pezh ez int, oberennoù pobl, oberennoù.\nN’eo ket tud kevatal er marv a zo livet en Dañs Bekabe, hogen tud liammet er vuhez.\nTaol ha taol emañ livet ar vuhez hag ar marv evel ez eo stag buhez ha marv. N’eo ket ar marv a ro d’ an dud o lec’h er gevredigezh avat, ha n’eo ket ar marv a liamm an dud kenetrezo hogen ar gevredigezh a savont a-gevret. Pep hini en deus e roll, e wiskamant, ha ret eo da bep hini kefleuniañ e roll evit bout.\nAn ilizoù livet kaer, leun a livioù, zo eztaol ur gravez pobl.\nEn ilizoù bihan e kaver c’hoazh ur gravez laouen, hini tud zo bodet, nes dre o labour, dre an natur. Sur a-walc’h e c’helle bezañ e seurt ilizoù kanaouennoù, sonerezh, koroll, festoù.\nMa tostaomp al livadur ouzh skrid ar Varn Diwezhañ e c’hellomp lavarout n’eo ket eus ur gevataliezh en anaon ez eus anv hogen eus ur breuriezh ez vev er gevredigezh. Pep hini a zegas ar pezh a oar ober ar gwellañ ha pep hini zo engortoz da vezañ un ezel eus ar stroll par d’an holl re all. Par n’eo ket kevatal.\nAr soner n’eo ket soner evitañ. E sonerezh a ro d’ar stroll ma vev. Brokus eo, ha mar bez kavet er vodadeg un den barrek da gas e sonerezh en tu all d’an dremmwel e vo ur chañs. Neb n’ eo perc’henn war e genderc’hadoù, ha den ne anavez bevennoù frouezh e vuhezañ.\nHeñvel eo evit an holl varregezhioù ha madoù. N’int ket perc’hentiezh un den. N’ o deus ster ebet ma reont diouer d’un den-mañ-den er gevredigezh, er vodadeg, en abeg da vevennoù lakaet gant ar gevredigezh.\nAr c’horoll gwelet war ar mogerioù n’eo ket arouezius, difetis, ur wir gorolladeg zo livet. An derc’henner zo ken gwirion all. Ne ziskouez nemet ar pezh ez eo eñ. Ar stuzegezh pobl a eztaol war ar pezh a zo ha war ar pezh a zo hetus. Livañ a ra perzhioù denel.\nTudenn ar Fals Pinvidik derc’hennet er Varn Diwezhañ, ne oar ket piv eo, ne oar ket pe roll zo e hini er gevredigezh. Ne zalc’h ket dorn ar re a zo en e gichen en o buhez, en o marv. Gwariet eo. N’ eo nemet un hinienn, un arbennigour war ar berniañ madoù. Amoetoc’h eo hiziv seurt emzalc’h peogwir eo bet diorreet hiziv kement a vinvioù, kement a vadoù, ma n’eus mui ster ebet d’ar berniañ madoù pe varregezhioù. Tennañ a ra d’ur bredkleñved. Un dilerc’h eus an amzerioù kozh eo.\nWar skouer ar Fals Pinvidik e c’hell an arbennigourion berniañ a bep seurt madoù ha barregezhioù o virout outo da werc’hekaat, da ziorren, ha da zenelaat.\nAr stuzegezh pobl a eztaol riskloù bras seurt gwariadur a ‘r stuzegezh. Er Varn Diwezhañ eo derc’henet ar Fals Pinvidik evel an hini a gas da zistruj an denelezh. Doue a laka un termen d’an denelezh ha ne chom eus an dud nemet o spered aet d’un aezhenn hep korfoù, hep beziadelezh.\nEn em zistruj a ra an dud da heul bezañ distrujet o denelezh war skouer ar Fals Pinvidik o lezel ar beorion da vervel dirazañ aet d’un dastumer digenvez er-maez kevredigezh.\nDen ne zastum evitañ en ur gevredigezh yac’h, den ne c’hell bezañ e-unan an denelezh. Un hinienn ne c’hell nemet bezañ ur grignol zigor, ma c’hello pep hini kaout diouzh e ezhommoù.\nAn iliz, lec’h ma vez bodet tud ar barrez, zo livet flamm, leun a gizelladurioù livet flamm, leun a istorioù, sorbiennoù, divunadennoù ha dezec’hadurioù ar vuhez pemdeziek.\nPep hini a gav e blas en ul lec’h a zo bras a-walc’h da vodañ ar boblañs ha n’eo ket d’e souezhañ d’e flastrañ, en enep da balezioù ar beveziñ savet hiziv, ramzel, goullo, trouzus, evel trepasoù ramzed graet da vihanaat an denion da vent merion.\nN’eus den a vefe estren d’ar stroll, a-us d’ar stroll.\nAr c’hudennoù a sav a c’hell bezañ diskoulmet. Pezh n’eo ket mui anat er gevredigezh ma vevomp hiziv.\nAn arzour pobl ne venn ket diskouez ur stad da zont ma vo kevatal an holl. E andon zo ar gevredigezh, n’eo ket aroueziañ hogen dezerc’hañ a ra. An dud zo livet en o gwiskamantoù. An arzour ne buk ket war un dazont na c’heller ket anavezout. Livañ a ra ar pezh a zo ha pezh a zo hetus e vefe : pep hini e roll gant ma vo da bep hini peadra da vevañ er gevredigezh.\nEr pezh c’hoari evel el livadur e koroll an holl, pep hini d’e dro, liammet ouzh ar re all.\nEl livadur e chomer e par ar vuhez a zo ur c’horoll dorn ouzh dorn gant ar marv. Er Varn Diwezhañ ez a da get an denelezh dre ma tro kein ouzh o roll lod eus he izili.\nDoue ar bobl zo hini ar pemdez, hini an eskemmoù a ra ar vuhez pemdeziek.\nLennet ‘m eus ur wech e oa al lien arveret da zezerc’hañ ar Mor Ruz un aroueziañ. N’eo ket, n’ eo nemet un doare, ha marteze an doare pleustrekañ da zezerc’hañ ar mor.\nSoñj ‘m eus da vezañ arveret an hevelep lien da zezerc’hañ ar mor treuzet gant ar vorianed aet da sklaved en Amerika. N’eus netra kefredel aze. An arz zo buhezañ, pleustr. An oberoù, an iziunadoù, an trivliadoù dezerc’het a ra un oberenn, ha n’ eo ket menozioù, kealioù.\nAn oberennoù maget gant an danvez pobl zo sevenadur.\nO beveziñ, o diren da stummoù da zougen ar stuzegezh ren zo distrujañ o ferzhioù denel, distrujañ an denelezh hag ober anezho henvoazioù, folklorachoù.\nNag a dud brudet o labour o deus kemeret an hent-se siwazh.


Guirionéeu ag er Religion/Chapistr 72 - Wikimammenn\nGuirionéeu ag er Religion/Chapistr 72\n◄ Er gontrition hag er ræsonieu ar béré é teli nehi bout diazéet. Eit gobér ur govézion vad, red-é en dout er volanté vad de changein a vuhé. Petra e zeli gobér er ré e gouéh perpet ér memb péhedeu veniel. ►\nCHAPISTR DEUZÊC HA TRI-UIGUÊND.\neit gobér ur govézion vad, red é en dout er volanté vad de changein a vuhé.\nI. Ur huen péhani e zoug dil ha bleu e zou ur gaër a huen ; mæs ma ne zoug quet a fréh, n’en dé quet ur huen vad, ne vérit nameit en tan. A p’en d’oh é covessat, hui e hra promesseu caër, quement-cé e zou dil ha bleu ur huen ; mæs ma n’en dès chet a fréh a bénigen nac a changemant, n’en d’oh nameit ur huen marhue. Hui ou hanàuou dré er fréh e zougant, e lar Jesus-Chrouist.\nDré er govézion, hui e hra profession ag hou crechéneah hag ag hou fé ; mæs de betra é chervige d’hou fé er govézion-zé e hret, ma ne changet a vuhé ? Ne houyet hui erhoalh, e lar sant Jacq, penaus er fé hemb œvreu e zou ur fé marhue, èl m’en dé marhue ur horv é péhani n’en dès chet mui a inean ? Petra e zeliet-hui enta chongeal ag hou covézioneu ?\nII. Covessat e hrér eid en devout er pardon ag é béhedeu dré er guirieu a bardon e lar er bélêg, péhani e zalh léh Jesus-Chrouist ar en doar : mæs hà hui e yehé beta credein penaus Doué e bardon péhedeu ne vennér quet qùittat ? Hà desirein e hrér qùittat péhedeu e vennér hoah gobér ? Hà n’en dé gùir larèt é vennér perpet ou gobér, a p’ou groér perpet quen æz goudé el quênt er govézion ? Laret amen er huirioné, péh péhèd e hoès-hui qùitteit ? Doh péh occasion e hoés-hui pêlleit ? Hà hui e hoès reparet er goal scùir hou poé reit, er goal gonzereaheu hou poé laret, ol hou laironcieu hou poé groeit, hà hui e hoès réglet hou puhé hag hou fameil ? Péh sort changemant e huélér én-oh-hui ?\nHui e laré penaus é vennoh changein, ha hui e hoès ean bet gratteit de Zoué ; mæs hou volanté hà hi e zou bet gùir ? Bout e zou perpet léh de zougein a pe ne hrér quet er péh e zou bet gratteit. Larèt é vennér changein, ha bihuein perpet ér memb stad, e zou clasq ur seblant a salvedigueah ; mæs hum zannein e hrér èl-cé quêntoh, ha gobér e hrér goab a Zoué. Hennéh, e lar sant Augustin, e zou ur goapér hag ur faus pénitant, péhani e zalh d’hobér er péh en doé casseit ha gratteit qùittat eit perpet. Péguement a dud e vou souéhet én ær ag er marhue, a pe demalou Doué dehai quement a govézioneu groeit hemb volanté vad de changein a vuhé.\n1° Anfin ne hrein quet mui a bromesseu hemb ur gùir volanté de changein a vuhé. — 2° Hum virèt e hrein enta a vremen doh er péh e mès quel liès gratteit. — Pardonnet-t’ein, ô men Doué ! er goal govézioneu e mès bet groeit dré vihan a volanté vad, ha secouret-mé de hobér èl aben er ré e mès groeit fal, revé aviseu en hani e hoès carguet d’em lacat én hent ag er salvedigueah.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_72&oldid=90973 »


Massimiliano Sforza - Wikipedia\nMassimiliano Sforza, pe Ercole Massimiliano Sforza ( Hercule Maximilien e galleg), ganet d'ar 25 a viz Genver 1493 e Milano, ha marvet en ofisiel d'ar 4 a viz Mezheven 1530 e Pariz, a oa dug Milano, eus an tiegezh Sforza .\nMab henañ Lodovico Sforza, dug Milano, e oa. Mont a reas da Alamagn da repuiñ gant e vreur Francesco pa voe trec'het ha bac'het o zad gant ar roue gall Loeiz XII.\nRen a reas e-pad tri bloaz (1512-1515), etre donedigezh an armeoù, gant ar roue Loeiz XII (1500-1513), ha hini Frañsez Iañ (Bro-C'hall) e 1515. Lakaet e voe da zug gant ar Suised a oa gwir vistri an dugelezh.\nBac'het e voe gant ar C'hallaoued goude o zrec'h war ar Suised en Emgann Marignano. Gwerzhañ a reas e wirioù war an dugelezh d'ar roue gall Frañsez evit 30 000 dugad. Mervel a reas e Pariz da 37 vloaz.\nHendadoù Massimiliano Sforza\nFerdinand Iañ Naplez\nLoeiz XII Duged Milano\n1513 - 1515 War e lerc'h:\nAdtapet diwar « https://br.wikipedia.org/w/index.php?title=Massimiliano_Sforza&oldid=1923633 »\nKemm diwezhañ d'an 1 Gen 2022 da 14:29\nKemmoù diwezhañ degaset d'ar bajenn-mañ d'an 1 Gen 2022, da 14:29.


barrikennad - Wikeriadur\nDiwar an anv-kadarn barrikenn hag al lostger -ad.\nbarrikennad /bariˈkɛnːat/ benel (liester : barrikennadoù)\nEndalc'had ur varrikenn\nE Tours, eur guchen lapinet laik lakeat e plas ar seurezet da zouegni ar re glan enn hospital, o deuz ploummet enn o c'hornallien o unan pemb barrikennad vin a ioa evid ar re glan. E plass, o deuz lakeat dour. — (Le Courrier du Finistère, 4 Du 1882, p. 1c.)\n— « Ya ! droug a rafe deoc'h... ur... ur vuredad sistr. Me... me... ur varrikennad ne ra ket aon din. N'eus ket er c'hanton un ever sistr eveldon-me. » — (Jakez Riou, An Ti Satanazet, Skridoù Breizh, 1944, p. 20.)\nA beb eil bloaz e ree diou varrikennad chistr. — (Jules Gros, Le trésor du breton parlé Troisième Partie, 1974, p. 130.)\ngalleg : contenu d'une barrique (fr)\nAdtapet diwar « https://br.wiktionary.org/w/index.php?title=barrikennad&oldid=304369 »\nKemmoù diwezhañ degaset d'ar bajenn-mañ d'an 5 Du 2020, da 18:58.


Buhez ar Zent. page 399. Encyclopédie Marikavel.\npages 399, 400, 401\nHag ctrezek ma bro,\nEve! eur goulmig wenn.\naou-ugent devez goude ma oa savet eus a varo da veo, Hon Zalver Jezuz-Krist a gimiadas diouz e ziskibien, a vinnigas aneze hag a bignas en nenv.\nEpad m'eo bet war an douar, Mab Doue n'en deus ket paouezet, kouls lavaret, da gomz d'imp eus bue ar bed-all, ar vue a bado da viken. Laket en deus anezi kenver ouz kenver gant bue ar bed-man ha diskouezet en deus e oa pell arôk houman.\nBue ar bed-all, emezan, a zo henvel ouz eur berlezen bresius a laker an holl denzoriou-all en gwerz evit he frenan. Lavaret en deus n'e ket mat d'imp kaout aon rak ar re a laz ar c'horf ha n'hallont ober netra d'an ene; lavaret en deus e tleer ' n em ziskouez dizamant en kenver ar c'horf, ma lak an ene da goll e vue; lavaret en deus e pigne etrezek e Dad evit pourchas d'imp hon flasou; lavaret en deus 'n em raje e-unan servijer e zent, evel ar mestr, hag eur wech deut d'ar gêr, a ra da dud e di azezan hag a ' n em lak e-unan d'o zerviji. Eur gomz-all nerzusoc'h c'hoaz a lavaras de ar Yaou-Gamblid, diouz an noz : «Ma Zad, me fell d'in e vefent ganin el lec'h mac'h on.» Ar gomz-ze a lavar ez eus eun nenv, ha diskouez a c'haller drezi petra eo.\nBezan gant unan bennak, na pebez komz dudius, nag ês gouzout petra c'hoantaer lavaret drezi !\nBezan gant unan bennak a zo bevan er memes ti gant eun all, mes an dra-ze a zo, dreist-oll, kaout ar memes doare da welet, rannan al levenez, rannan an anken, lakat daou ene d'ober unan.\nSetu petra eo bezan gant unan bennak. Tud a zo, hag eleiz siouaz, hag a vev kichen ha kichen ha n'emaent ket, daoust da ze, an eil gant egile.\nAr pez a c'houlenn Jezuz-Krist, ar pez a fell d'ezan eo e vefemp gantan el lec'h m'eman. Epad hon bue war an douar-man, hon lezen eo chom gantan evit en em zantelât, gantan mestr, gantan skouer, gantan eienen pep sklerijen ha pep nerz. Ar pez a zo hon lezen er bed-man a vezo hon lezen er bed-all; bezan er bed-all a zo bezan gant Jezuz-Krist dizroet daved e Dad hag hon Zad, daved e Zoue hag hon Doue.\nBezan en nenv, a zo bezan gant Jezuz-Krist, e welet, e anaout, e glevet, e gompren; mont eus an denvalijen a zo dastumet, gant ugent kantved, etre hen ha ni, ha n'omp ket bet gouest da zispenn, kaer hon deus bet studian 'n em gaout dirak Jezuz-Krist evel unan eus tud e amzer; komz outan evel ma rê ar re a gare anezan ar muian hag a oa karet ar muian gantan, Mari, e vamm, sant Yan, santez Mari-Madalen. Ha c'hoaz an dud-ze, mignoned muian-karet Mab Doue, n'o deus ket anavezet Jezuz-Krist, war an douar, evel ma refomp-ni er bed-all.\nGwelet a refomp e c'hened evel den, hen ar c'haeran eus bugale an dud, evel a lavar d'imp an lliz.\nGwelet a refomp e vue, adalek kraou Bethleem betek Mene-Kalvar; selaou a refomp pep-hini eus e gomzou; gwelet a refomp pep-hini eus e oberou; gwelet a refomp an digemer a rê d'an dud a deue d'e gaout, e vadelez evit ar re vihan hag ar re baour, e drugare evit ar glanvourien hag ar bec'herien; gwelet a refomp pegen bras ha pegen yen oa dirak an dud fall, an dud chouchet, an dud klouar n'int na tomm na yen, na mat na fall.\nMont a refomp betek goueled e ene; gwelet a refomp pegen bras oa e zoujanz en kenver e Dad, pegen bras e c'hoant da zenti outan bepred ha daoust da bep tra, betek ar maro war ar groaz; pegen bras e garante en kenver an dud.\nHa goude bezan e welet evel den, e welf'omp anezan evel den-Doue, ken den ha ni, ha dennoc'h, ken Doue hag an Tad hag ar Spered-Glan; gouzout a refomp gwelloc'h petra eo eun Doue ' n em c'hrêt den, ha pegement a enor a deu da gorf ar C'hrist, dre m'eo unanet gant natur Doue.\nEur wech m'hon devo anavezet an den m'eo Jezuz-Krist, Jezuz-Krist hon c'hemero hag hon c'haso gantan en kerc'hen Doue e-unan : « Ma Zad, me fell d'in e vefent el lec'h mac'h on. »\nHa pelec'h eman ar Mab, ma n'eo ket en kreiz an Drinded eo ?\nEno eta eo e fell d'ezan hon c'has gantan, nan, mar keret, m'hon defe kement a wir da vont eno hag en deus hen e-unan, mes mont a refomp koulskoude, abalamour ma fell d'ezan, ha kemer a refomp peurz en bue Doue e-unan. (1)\nAman ne welomp Doue nemet dre e skeud; eno e wel-fomp anezan dre e sked, « tâl ouz tâl, evel m'eman. » (2)\nEvit en em gaout eno, eo red d'imp kaout eur galloud ha n'hon deus ket : eur spered lemmoc'h evit an hini hon deus, eur galon tommoc'h evit an hini a zo en hon c'hreiz, evel m'eo red d'an er (3), roue al lapoused, kaout diouaskel ledan ha nerzus da nijal etrezek an heol.\nJezuz o roïo d'imp; drezan, ennan ha gantan 'n em gavfomp gouest da dizout Doue.\nEur skeuden a lako ar wirione-ze da vont donoc'h en hon spered.\nSetu aze eun den ha n'eo bet er skol biskoaz, n'en deus deskadurez ebet. Komzet d'ezan eus kaerder eun ton, kaerder eur skrid, kaerder eun dôlen, kaerder eur brezegen; selaou a raïo ac'hanoc'h, mes n'ho kompreno ket. Galloud da anaout a zo ennan, koulskoude, mes ar galloud-ze a zo kousket. An den-ze, ma vije digoret e spered, a deuje da gompren an treo ha da vezan gouest d'o barn.\nEvelse, ni ive a zo en hon eneou, hadet enne da ze hon badeziant, eur galloud dispar ha dianav evit c'hoaz : galloud da welet, galloud da garet. Pa deuio ar mare, dal ma paro warnomp\nHag a sklera dalc'h-mat liorzou ar baradoz,\nar galloud-ze, kousket epad ar vue-man, a ziwano, a vleunio, evel ma tiwan ha ma vleuni pep tra d'an nevez-amzer, hag hon graio gouest da welet ha da garet Doue, dre Hon Zalver, an Otrou Jezuz-Krist.\n(1) St-Per, I. 4. (2) St-Pol, 1. Cor. XIII, 12. (3) Aigle e galleg.


Pierrot (Maupassant) - Wikipedia\nUr pennad Pierrot zo ivez.\nPierrot zo un danevell c'hallek gant ar skrivagner gall Guy de Maupassant, en 1882, embannet en dastumad Contes de la bécasse.\nPierrot a oa bet embannet e Le Gaulois an 9 a viz Here 1882.\nGoude-se e voe adembannet en dastumad Contes de la bécasse ha lakaet da bevare war-lerc'h La Folle.\nUnan eus danevelloù brudetañ ar skrivagner eo, hag adkemeret eo bet gant an embannerien e meur a zastumad.\n↑ Volume Maupassant, contes et nouvelles, page 1488, Bibliothèque de la Pléiade\nPierrot e Wikisource\nAdtapet diwar « https://br.wikipedia.org/w/index.php?title=Pierrot_(Maupassant)&oldid=1684826 »\nKemmoù diwezhañ degaset d'ar bajenn-mañ d'an 21 Gen 2016, da 07:35.


This Is England istitlet e brezhoneg !\nSetu ar film THIS IS ENGLAND istitlet e brezhoneg gant skipailh An Team Istits ! Heuliit 'ta ur vandennad skinheads yaouank e Bro-Saoz e 1983, da vare ar bloavezhioù Thatcher hag ar brezel en Inizi Falklands... un istor a vignoniezh, a garantez hag a...\nSetu eil film ar vakañsoù neuze, An Diktatour Meur bet sevenet e 1940 gant Charlie Chaplin. Sevenet eo bet er Stadoù-Unanet just a-raok an eil brezel bed, ha mont a ra a-enep d'ar gouarnamantoù Nazi a vez o ren d'ar mare-se en Alamagn gant Hitler hag...\nAN DIKTATOUR MEUR 'benn nebeut war ho skrammoù...\nTu 'vo deoc'h sellet ouzh "An Diktatour Meur" 'benn un nebeut devezhioù, ur film bet sevenet gant Charlie Chaplin e 1940 hag istitlet e brezhoneg ganeomp. Setu da c'hortoz un tamm bruderezh !\nKinnig a reomp deoc'h film kentañ ar vakañsoù : Land and freedom, bet sevenet e 1995 gant Ken Loach. Er bloavezhioù 30, David Carr, ur c'homunour yaouank eus Liverpool, a zibab mont da stourm a-enep da soudarded Franco. Kemer a raio perzh e brezel diabarzh...\nRe fall an amzer evit ober kof rouz war an aod ? Adalek disadorn e c'helloc'h chom er gêr ha sellet ouzh Douar ha Frankiz (Land and freedom), film Ken Loach diwar-benn brezel Spagn, istitlet e brezhoneg gant hor skipailh. Chomit luget ouzh hor Facebook...\nSetu seizhvet rann eil koulzad Misfits,an hini ziwezhañ !!! E 2013 e vo tu adkavout harozed Misfits war lec'hienn An Team Istits ! Emgav 'benn div sizhunvezh gant ur film ar wech-mañ ! Evit pellgargañ, klikit amañ : Pe amañ : Evit pellgargañ an istitloù...\nMisfits - Koulzad 2 Rann 6\nSetu ar c'hwec'hvet rann : galloudoù nevez ha souezhus a vo dizoloet ! Evit pellgargañ, klikit amañ : Pe amañ : Evit pellgargañ an istitloù hepken : amañ. Emgav disadorn evit ar seizhvet rann, hini ziwezhañ an eil koulzad !\nMisfits - Koulzad 2 Rann 5\nHa setu ar pempvet rann ! Evit pellgargañ, klikit amañ : Pe amañ : Evit pellgargañ an istitloù hepken : amañ. Emgav disadorn evit ar c'hwec'hvet rann !\nMisfits - Koulzad 2 Rann 4\nSetu pevare rann eil koulzad Misfits istitlet e brezhoneg ! Evit pellgargañ, klikit amañ : Pe amañ : Evit pellgargañ an istitloù hepken : amañ. Emgav disadorn evit ar rann 5 !\nMisfits - Koulzad 2 Rann 3\nHa setu an trede rann ! Evit pellgargañ, klikit amañ : Pe amañ : Evit pellgargañ an istitloù hepken : amañ. Emgav disadorn evit ar pevare rann !


An aozadurioù dastum ha diveskañ e-kichen du-se · Région Bretagne\nDegemer > Hon obererezhioù > Hor raktresoù meur > Pal :tamm lastezenn ebet ! > An aozadurioù dastum ha diveskañ e-kichen du-se\nKarget eo ar Rannvro da ziarbenn al lastez ha da genurzhiañ ar pezh a sell ouzh merañ anezho e Breizh, hag ur bern aozadurioù all zo karget el lec’h-mañ-lec’h da zastum ha da ziveskañ al lastez.\nEvit un takad bennak, ur gumuniezh-kumunioù pe un tolpad-kêrioù, e vez meret ar garg-se gant servijoù ar c’humunioù pe ar c’humuniezhoù-kumunioù, pe fiziet e vez en ur SKETLaT. Gant pep aozadur e vez reolennoù disheñvel evit a sell ouzh dastum ha diveskañ ha reiñ a reont kuzulioù hag erbedadennoù d’an dud, kement-se abalamour da glotañ eus ar gwellañ ouzh an ezhommoù el lec’h-mañ-lec’h.\nGwelet an aozadurioù a ver al lastez e-kichen du-se\nEnkadenn COVID-19 : ar jestroù mat evit aesaat labour ar wazourien hag ar servijoù\nDaoust ma vez dalc’het gant ar servijoù evit dastum al lastez-ti en takadoù e c’hall bezañ diaes-tre evit ar filierennoù adaozañ mont en-dro abalamour d’ar redioù lakaet evit merañ ar c’hCOVID-19. Serret ez eus lastezerezhioù zo abalamour ma ne vez ket kement a dud o labourat ken, ha ne vez ket dastumet an traoù ken e darn eus ar bonnoù (gwer, dilhad…).\nMa kemerit tro eus ar mare m’oc’h klozet er gêr evit diveskañ traoù en ho ti pe kempenn ho liorzh, grit gant ar jestroù a-skiant vat evit aesaat labour ar servijoù :\narabat teuler lastez en natur, dirak antre al lastezerezhioù pe e traoñ an endalc’herioù\nmirit al lastez plant er gêr : al lastez a zeu diwar touzañ al leton ha krennañan treilhoù a c’haller implijoutevit degas temz el liorzh, pe e vefent rotelet pe lakaet da blouzañ (sturlevr pleustrek)\ndalc’hit da ziveskañ diouzh ar reolennoù boas a-fet diveskañ a-ziforc’h evit ar pakadurioù\nDre vras eo dav deoc’h miret du-se al lastez a zo bet divesket ganeoc’h da c’hortoz gallout kas anezho d’al lastezerezhioù pa vint addigoret, ha da c’hortoz gouzout hiroc’h war an doare ma vint addigoret (mat e vo sellet ouzh ar pezh a vo embannet gant an aozadurioù merañ al lastez en ho kornad).\nEvit ar maskloù, ar manegoù hag ar mouchoueroù da vezañ taolet, gallout a reer lakaat anezho e-barzh seier gris serret mat hag a vo dastumet asambles gant al lastez-ti.


brezhoneg – Page 2 – Barr-Avel\nDaoust hag-eñ eo Amerika ur Republik Vananezel bremañ ?\nDilennadeg prezidant ar Stadoù-Unanet eo ar bloaz-mañ etre ar Strollad Republikan ha Strollad ar Republik Vananezel, gwechall-gozh anvet Strollad Demokratour. Ha p’emaon o skrivañ an dra-se, emañ an Demokrated o klask distrujañ demokratelezh Amerika peogwir int bet disouezhet ur wech c’hoazh gant ar bobl. Deuet eo an trec’h gant Donald Trump ha ma’z eus bet tapet muioc’h a vouezhioù gant Biden, n’eo nemet peogwir en … Continuer de lire Daoust hag-eñ eo Amerika ur Republik Vananezel bremañ ?\nNeven Ar Ruz 19 novembre 2020 Laisser un commentaire\nUr vro dispar dre he c’haerder ‘deus roet deomp an deiz. He stumm eo kentañ stumm-bro a welas hon daoulagad a vugel hag a zo, dre-se, ker d’hor c’halon. Pep den a gar ar vro e pehini eo ganet, e pehini e reas e gammedoù kentañ, e pehini e tremenas deizioù kentañ e vugaleaj. Breizh-Izel, muioc’h eget pep bro, a zo karet gant he mibien. … Continuer de lire « Hêrezh hon tadoù : ar Vro » gant Telen Aber (1919)\nNeven Ar Ruz 25 octobre 2020 13 novembre 2020 Laisser un commentaire


Eil pennad — VII - Wikimammenn\nEil pennad — VII\nR. Prud’homme, 1903 (p. 28-30)\n◄ Ar prosision kentan war ar vatimant Piou eo an Tad Bailly Eun tamm jabadao. — An dilæc’h ►\nPiou eo an Tad Bailly.\nPa na n’euz ken a bedenno *liduz da laret, e roer d’imp eun all bennag gant an Tad Bailly, penn-rener ar pelerinaj, a zo ’paouez arruout euz a Bariz.\nKomzet d’in eus heman, pa po c’hoant da gomz d’in euz eun den. Da gentan, en e yaouankiz, e fellaz d’ean bean eun den a vrezel, ha, fe vad, daoust pegement a oa da ziskrapan, na c’hwitaz ket war skol ar Mil Micher. Serviji ’reaz goude an impalaer Napoleon ’ve eun offiser leal ha gwiziek. Mes c’hoant d’ean da zerviji eur mestr brasoc’h c’hoaz, an Autro Doue, en em oestlaz d’ean, ’vel manac’h, ’barz Urz an Assomption, a oa neuze neve zavet. Hag aboue nan euz ket kollet e amzer. Heñ ’zo bet ambrouger evit kas beb bla euz Frans da Jeruzalem pelerined dre gantcho ha bete dre viliero ; ouspenn ugent gwech eo bet wardro gante.\nHeñ ive an euz bet ar boan hag an enor da zevel gazeten Ar Groaz, he deuz graet beteg-hen kement a vad e-touez ar Fransizien, hag a dalc’h c’hoaz d’ober d’ê kalz a vad, goude koulskoude na ’man ken etre e zaouarn. Goasket hep gwir gant ar gouarnamant, marvad ’balamour d’an droug a ræ d’ar Franmasouned, an euz renket, tremen eur bla zo, leuskel e Groaz, e verc’h karet. A drugare Doue, koueet eo etre daouarn tud a benn hag a galon, a oar delc’hen enni bue ha nerz : bemde zoken ec’h a war greski.\n↑ En gallek : Ecole Polytechnique.\nAdtapet diwar « https://br.wikisource.org/w/index.php?title=Eil_pennad_—_VII&oldid=104127 »\nKemmoù diwezhañ degaset d'ar bajenn-mañ d'an 12 Gou 2017, da 16:29.


Buhez ar Sent/1837/Agata - Wikimammenn\nBuhez ar Sent/1837/Agata\n◄ Andre Corsin Agata Dorotee ►\nAr pempet devez a viz Fevrer.\nAr Santes-mâ, guinidic eus a Siciil, a zisprigeas ar bed hac an oll fortuniou caër a elle da esperout, nac a reas veu a virginite en he yaouanctis.\nAr Gouarner pehini a bersecute ar Gristenien dre urz an Ampalaer Deç, o veza clevet coms eus he guenet hac eus he milit bras, a c’hoanteas e guelet hac a gassas d’e c’hlasq.\nAr Santes o veza recevet euz ar Gouarner, a gomprenas erfat e rancse souden souffr ar Verzerinti. Antren a reas en hec’hambr, hac o veza en em lequeet var he daoulin, e reas ar beden-mâ : Jesus, va Salver ha va Doue, aznaout a rit va santimanchou, guelet a rit va c’halon, e bossedi a rit hoc’h-unan, hac a reot da viquen, heb partaich ebet ; roit din dre ho craç ar gouraich da ober deoc’h ar Sacrifiç eus va buez. O veza aichuet he feden, e partias evit en em renta dirag ar Gouarner.\nAn den-se, den lubric ha payen, a songeas dre dromplerez ha dre e autorite ober dezi consanti d’e bassionou brutal ; mæs ar Santes en rebutas gant horrol ha gant ur gouraich dreist-ordinal. Pa velas ne voa moyen ebet da zont a-benn anezi, e reas e lacaat e ty ur vreg fall ha maleürus evit ma colze eno ar burete hac ar Feiz.\nAn tirant ne alle quet e c’hondaoni da un tourmant a raze dezi muy a horrol. N’oufer quet lavaret an displigeadur hac ar boan a souffras en ty infam-ze epad ur mis. Ar vreg maleürus-ze erfin goude beza græt he oll fossubl evit e c’holl, a zisclerias d’ar Gouarner ne voa moyen ebet d’e zrec’hi. Neuse e ordrenas e fresanti dirazàn, hac e lavaras dezi adori Doueou ar Rouantelez, pe en em resolvi da souffr ar brassa tourmanchou. Ar Santes a respontas ne anaye nemet un Doue ha ne adorze birviquen nemetàn ; ha penaus e voa prest da souffr mil maro, quent eguet sacrifia da Doueou, faus.\nAn tirant goude beza græt e façata, a ordrenas, dre ur grueldet barbar, troc’ha ur vronn dezi. Ar Santes, en ur souffr an tourmant-ze, a lavaras : tirant cruel, n’hoc’h eus-hu quet a vez da droc’hi ha da lemel digant ur plac’h yaouanc ar pez hoc’heus sunet en ho Mam.\nO veza bet casset goudese d’ar prison, e reas ar beden-mâ : Doue oll-galloudec hac eternel, pehini, dre ho misericord infinit, hoc’heus priget quemeret ur sourci particulier ac’hanon, hac hoc’heus va freservet dious ar bed, ha va c’honservet e creiz an tourmanchou ; pliget gueneoc’h receo va Ene. En ur aichui he feden e varvas er bloaz 251 d’an oad a ur bloaz var-nuguent.\nAdtapet diwar « https://br.wikisource.org/w/index.php?title=Buhez_ar_Sent/1837/Agata&oldid=59114 »\nKemmoù diwezhañ degaset d'ar bajenn-mañ d'an 17 Gen 2014, da 16:47.


Provañseg - Wikipedia\n(Adkaset eus Provañsek)\nKomzet e : Frañs\nRannved : Provañs, kontelezh Nisa\nKomzet gant : war-dro 250 000 den\nAkademiezh : Conselh de la Lenga Occitana (doare-skrivañ an IEO) / Counsèu de l'escri mistralen (doare-skrivañ Mistral)\nAr provañseg zo ur rannyezh okitanek, komzet dreist-holl er rannvro Provence-Alpes-Côte d'Azur, en departamantoù-mañ : Var, Vaucluse, Bouches-du-Rhône, Alpes-de-Haute-Provence, Alpes-Maritimes, hag en ul lodenn eus departamant ar Gard. Komzet e vez ivez e Monaco. Ar ster-se eo a vez gant ar ger peurliesañ (kod SIL : OCI). E meur a yezh (galleg, saozneg, okitaneg, italianeg...) eo bet implijet ar ger "provañseg", e-pad ur pennad, d'ober anv eus an okitaneg en e bezh, eus an holl rannyezhoù okitanek. Bremañ avat ne reer gant ar ger peurvuiañ nemet evit ar rannyezh komzet e Provañs.\nEvit tud zo ez eo ar provañseg ur yezh dibar, disheñvel diouzh an okitanegoù all. Ober a ra an dud-se gant un doare-skrivañ disheñvel diouzh an doare-skrivañ implijet peurvuiañ evit an okitaneg ha diazezet war labourioù Frederic Mistral hag ar Felibritge.\n"Provañseg", pe henbrovañseg, a reer ivez alies eus an henokitaneg implijet gant an trobadored pe troubadoured er Grennamzer (kod SIL : OCI). E gwirionez ne oa ket genidik ar barzhed-se eus Provañs hepken met alies ivez eus Lengadok pe bro Lemojez. D’ar mare-se ne veze ket graet kalz gant an anvadur okitaneg evit envel yezh lennegel ar broioù-se. Goude ar XVIvet kantved, pa ne oa ket mui implijet an okitaneg evel yezh skrivet ofisiel, e voe paouezet d’ober gant ar stumm skrivet klasel ha graet e voe muioc’h-mui gant stummoù rannyezhel er skridoù.\nMeur a isrannyezh a zo e provañseg, en o zouez hini korn-bro Nisa (niçard).\n4 Liammoù diavaez:\n↑ Philippe Blanchet, da skouer, en e levr Parlons provençal (lenn enlinenn)\nRobert Rourret : Dictionnaire Français-Occitan provençal. Institut d'Etudes Occitanes. Alpes-Maritimes. 1981\nEthnologue report for Occitan\nVaqui, abadenn brovañsek France3 Méditerranée\nSavboent Philippe Blanchet, kelenner e Skol-veur Breizh-Uhel\nAdtapet diwar « https://br.wikipedia.org/w/index.php?title=Provañseg&oldid=1784466 »\nKemmoù diwezhañ degaset d'ar bajenn-mañ d'an 16 C'hwe 2018, da 11:26.


ZionistEN2009-12-13 Skrivañ un evezhiadenn?\nJuggFR2009-12-11 Skrivañ un evezhiadenn?\nPokkitoMX2009-12-09 Skrivañ un evezhiadenn?\nRodrigo CorreaES2009-12-08 Skrivañ un evezhiadenn?\nSalva BenitoES2009-12-07 Skrivañ un evezhiadenn?\nChibi Dam'ZFR2009-11-23 Skrivañ un evezhiadenn?\nRyunoOhiEN2009-11-23 Skrivañ un evezhiadenn?\nyugo78FR2009-11-03 Skrivañ un evezhiadenn?\nRémi MaréchalFR2009-11-02 Skrivañ un evezhiadenn?\nJJJaworEN2009-11-02 Skrivañ un evezhiadenn?\nHomola GáborHU2009-10-31 Skrivañ un evezhiadenn?\nKaishekaEN2009-10-23 Skrivañ un evezhiadenn?\nBK-81IT2009-10-21 Skrivañ un evezhiadenn?\nAMAFR2009-10-17 Skrivañ un evezhiadenn?\nKaishekaEN2009-10-16 Skrivañ un evezhiadenn?\nSafariHU2009-10-14 Skrivañ un evezhiadenn?\nNeDan89EN2009-10-09 Skrivañ un evezhiadenn?\nlesCentCielsFR2009-10-08 Skrivañ un evezhiadenn?\nlesCentCielsFR2009-10-04 Skrivañ un evezhiadenn?\nlesCentCielsFR2009-09-30 Skrivañ un evezhiadenn?


septembre | 2016 | ur blog eo …\nPublié le 28/09/2016 par Yann-Ber\nLeurennoù simant diziwezh dindan an heol.\nE-harz savadurioù kozh ar chanterioù e vleugn diduamantoù evit touristed, da gefleuniañ goar arouarek ar vourc’hizion vihan, da ganañ gloar un dinaz araogelour.\nBagadoù bugale a dremen, kaset gant o skolaerion d’ober o baleadenn rakvakañsoù.\nKasaat a ran al lec’h-se. Kollet, pell eus kreiz-kêr. Kelan ur porzh aet da get.\nDiseblanted yen ar re a zlefe gouzout ar miliadoù a vuhezioù uzet da sevel gloar d’ un dud klouar.\nTouristed a bilpas war c’hwezhadenn ar vicherourion, war o buhez, war o stuzegezh dismegañset.\nNaoned ar c’hast a c’hoarzh, digor bras he genou. He c’horf diskouezet a dammoù d’ar pevar avel, da zedennañ ur boblañs arc’hantet.\nGwerzhet eo bet gant lod eus e vugale war glask arc’hant hag arc’hant c’hoazh. Galloud dister, huñvre. Da gultur o deus o sklavelezh.\nArgaset, harluet, eo bet ar vicherourion da lezel plas d’an dudigoù cheuc’h o tont eus Paris pe eus Breizh.\nAn Istor a lavaront ?\nBividik ar gêr vras ? Diduamantoù evit an nevezdeuidi, traken.\nBrezhon ? Brezhonelezh kartoñs brezhoned ar c’hornog dilezet o bro evit moneiz houlierion ar c’hast.\nAn nevezdeuidi a sav koñchennoù da berc’hennañ ar vro. Kenteliet omp bemdez war benaos e oa anvet an dra-mañ dra, al lec’h-mañ lec’h. Handerc’had.\nArgaset omp bet d’ober plas dezho. Aet omp eus kêr da vannlevioù, eus bannlevioù da vaezioù. Argaset al labour eus an trobarzhioù d’an estrenvro ma ‘z eo korvoet euzhus korfoù hon breudeur er boan, distrujet o amva evit kletadurezh meurlarjez ar glaskerion vara o deus graet ac’hanomp.\nHon tudoù o doa c’hoazh un istor savet gant o buhez renet eus greantioù da lojeiz. Bev e oa o c’harterioù a gane, a gonte istorioù, hanezennoù.\nEus brabañserezh an nevezaotrounion e savent lennegezh teodel, lavar, reolennoù, plijadurioù, ha ster d’o labour, da nerzh laeret ha dismantret o c’horfoù. Sevel a raent tiez, liorzhoù, dilhadoù, mignoniezhoù, kenskoazell, ha prest e oant da sevel ur bed nevez.\nOberennoù a savent a zo bet troet da galvezadoù kurius tolpet e dastumadennoù kefredourion skuizh.\nStrewet eo bet o bugale, aet da nebeutoc’h eget sklaved, nebeutoc’h eget mitizhion.\nDenion ez int c’hoazh avat, daoust d’ar re a gred bezañ mistri war ar bed hag ra fae warno, ar re-se ken gwan, ken gwak avat, ken paour o spered kafunet en o c’horfoù gwisket gant lorc’h.\nWar-sav bugale, na rit ket forzh ouzh ar re a liv gevier war ar pezh ez oc’h, war ar pezh eo bet hoc’h hendadoù.\nNi oar ar pezh ez omp. Ennomp emañ bev hon denelezh.\nLezomp da vleuniañ ar ganaouenn vresk a safron ouzh hon staoñ. He lezomp da greskiñ, da ledanaat, da binvidikaat, da darzhañ e notennoù lirzhin. Gouzout a ouzomp kement ha forzh piv war ar pezh ez eo bezañ den.\nHeuliomp hon hent d’ar sevenadur. Na gredomp ket ar re a sav annezioù sonnet d’ hon huñvreoù kaer. N’o c’hredomp ket pa lavaront ez int ar sevenadur. E pep den a embreg e rezid emañ ar sevenadur, e pep den a gan e zenelezh sklaer ha brokus.\nAr re n’o deus netra zo dazont ar bed. Na lezomp ket hon bugale da vont da chatal.\nPa darzho bleunioù hon spered diouzh hon c’horfoù distrujet, neuze, ar c’hast n’he devo ket disoñjet ez eo mamm ivez. Kemer a ray ouzh he c’hostez he holl bastarded da reiñ dezho c’hoant buhez.\nDañset e vo c’hoazh e karterioù nevez, kanet, livet, savet barzhonegoù war ur follennig paper gant un tamm kreion uzet en ul lochenn e penn al liorzh e giz an tad kozh. Un amezeg a saludo dreist d’ar gloued he flankennoù hag ar c’hevarc’h a nijo a liorzhig da liorzhig betek traoñ ar straed, e touez tud en em anavezint holl, en em zoujo hag en em skoazello da vezañ denion brokus ha kenedus.\nBezomp bremañ, ha foei war ar foarioù savet evit mad ar re a zo goullo o bed.\nPublié dans eztaol\t| Marqué avec handerc'hañ, stuzegezh\t| Laisser un commentaire\nPublié le 18/09/2016 par Yann-Ber\nGouloù al lutig war blevennoù skars kein an dorn.\nDidrouz ec’hon an noz.\nAr follenn baper gwenn-kann.\nFreskijenn an deñvalijenn a grign an egor.\nHarzhadenn verr ur c’hi en diabell,\nBozad ur frapad.\nPublié le 11/09/2016 par Yann-Ber\nWar ar gwe e taol breizhkarourion vantrus o binim.\nNac’h a reont un tonkad yezh d’ar brezhoneg, d’ ober anezhañ strobad parlantoù un tremened mojennek, langaj naturel ar boñsovaj a vennont ren warnañ.\nBrizhkefredourion ar yoc’h, n ‘int nemet fleur an hevelep pezh moneiz a zo e benn o c’homperion broadelour a gasaont. Breizhkarourion ha breizhkarourion, binim ha binim, ez int azon an hevelep destuziadur a gas ar bed d’ un dismantr.\nPublié dans eztaol, yezh\t| Marqué avec stuzegezh\t| Laisser un commentaire\nPublié le 04/09/2016 par Yann-Ber\nTremen a ra,\nnoazh dindan he flotantenn skañv,\nkoumoulenn wenn a-bell en oabl glas\na dorr gor an heol,\ndiougan devezhioù flour\nen amc’houloù an ti.


Oskar Freysinger - Wikipedia\nOskar Freysinger, ganet d'an 12 a viz Mezheven 1960 e Sierre, a zo ur politikour suis, ezel eus an UDC (Unvaniezh demokratel ar c'hreiz).\nTirolad eo e dad, Suisez e vamm, eus kanton Valais . Studial a reas Oskar Freysinger e skol alamanek Sion. E-keit ma oa e skol reizh e kejas gant Arthur Fibicher ha Jean-Marc Richard a roas c'hoant al lennegezh dezhañ. Kemeret e voe er skol veur, e klasou lennegezh alamanek, lennegezh c'hallek ha prederouriezh alaman. Pakañ a reas un diplom mestr jiminas (DMG) e 1985. kentelioù italianeg a heulias ivez ha paket voe gantañ ur certificate of Proficiency in English.\nKelenner alamaneg eo el Lise-skolaj ar Planta abaoe 1987. Etre 1998 ha 2002 e voe kadoriad strollad ar gelennerien alamaneg e kanton Valais (GPAVR). Etre 1997 ha 2001 e voe kuzulmier komunel e Savièse evit ar parti démocrate-chrétien a-raok kensevel an UDC (unanviezh demokratel ar c'hreiz). Prezidant ar strollad-mañ voe etre 1999 ha 2002. Dilennet e voe da zileuriad e [Kuzul Meur Kanton Valez]] etre 2001 ha 2003 ha goude kuzulier broadel abaoe miz Here 2003.\nUnan eus ar barlamantourien ( ha penndegemennour) a orin lusk poblek a-enep saverezh tourioù-moskeenn eo. Perc'hennet eo bet al lusk-mañ dre votation d'an 29 a viz Du 2009 gant 57.5%.\nSkrivet vez gant Oskar Freysinger e galleg hag en alamaneg.\nEmbann a reas e miz Du 2004 Brüchige Welten (en alamaneg), un teskad danevelloù, paraboloù ha flemmganoù. E miz Gwengolo 2005 e voe tro Outre-pensées (e galleg). En miz Mae 2006 e voe skrivet gantañ e romant kentañ Schachspirale (en alamaneg). E 2007, goude ur c'heñverata gant ar rappour Stress e pad un abadenn Forum war Radio suisse romande e savas Oskar freysinger un destenn rap Le rap à Stress a-benn reskont d'ar rappour.\nD'an 13 a viz here 2009 e voe bet kinniget e levr diwezhañ Le nez dans le soleil. Un doare unangomz a zeskouez ul labourer-douar hag e vab-bihan a zeskouez tommañ ar Valeziz evit o bro. Pennskridet eo al levr gant ar breutaer suisat Marc Bonnant.\nUr priz barzhoniezh digant ar festival barzhoniezh Rilke de sierre a zo bet paket gañtañ e 2009.\nBrüchige Welten, Rotten Verlag, 2004.\nOutre-pensées, éditions de la Matze, 2005\nSchachspirale, éditions de la Matze, 2006\nLe nez dans le soleil, 2009\n« L'évasion de C.B. », faltazi flemmganus war an 12 a viz kerzu 2008.\nAdtapet diwar « https://br.wikipedia.org/w/index.php?title=Oskar_Freysinger&oldid=1464581 »\nDernière modification le 4 Ebr 2013, à 16:45


Pajenn:Morvan - Kenteliou hag istoriou a skuer vad evit ar Vretoned, 1889.djvu/273 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/273\nhag he bugale, hag ep aoun ebet ec’h ellet fiziout peptra enha. Evelse ive e veze lavaret dirazhan ar pez ne vije ket credet lavaret dirag mitizien all. An Itron a c’houlennas outhan :\nPell a voa n’oa bet er maner pred ebet kel laouen ha ma voue coan an nosvez-ze. N’hor c’huitai mui, ha ne ket-ta ? a lavare bep en amzer an Itron d’he map. Hi hag he nizez ne zonjent ket hirroc’h evit er joa o devoa o velet ar c’hont iaouanc deut en dro d’ar maner. Mes e creiz al levenez-ze ar c’hont iaouanc he unan n’oa ket dinec’h avoalc’h, hag he\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/273&oldid=162413 »\nKemmoù diwezhañ degaset d'ar bajenn-mañ d'an 16 Mae 2020, da 09:15.